ئێران به‌شـێـك له پـێـشـنیاره‌كانی ڕۆژئاوا ڕه‌تـده‌كاته‌وه\nسه‌رۆكی دانوستانده‌ری ناوه‌كی ئێران، عه‌لی لاریجانی ده‌ڵێت ده‌سته هانده‌ریـیه نێوده‌وڵه‌تیـیه‌كان بۆ قایلـكردنی وڵاته‌كه‌ی به ده‌ستـهه‌ڵـگرتن له كاری هه‌سـتیاری ناوه‌كی گیروگرفتی تێدایه. به‌ڵام ده‌شـڵـێت خاڵی پـۆزێـتیڤیـشی تێدایه. ئیتر نه‌چووه ناو ورده‌كاریـیه‌كانه‌وه.\nلاریجانی ئه‌م ڕاگه‌یاندنه‌ی له قاهیره دا، كه به مه‌به‌ستی وتووێژكردن له‌گه‌ڵ سـكرتێری گشتی كۆمكاری عه‌ره‌بی، عه‌مر موسا و سه‌رۆكی میسری، حوسنی موباره‌ك سه‌باره‌ت به به‌رنامه‌ی ناوه‌كی ئێران له‌وێـیه.\nلاریجانی ده‌ڵێت به‌رنامه‌كه هیچ مه‌ترسـیـیه‌ك بۆ ڕۆژهه‌ڵاتی ناوه‌ڕاسـت دروست ناكات چونكه مامه‌ڵه له‌گه‌ڵ ته‌كنه‌لۆژیای ناوه‌كی ئاشـتیخوازانه ده‌كات.\nئێران هه‌ندێـك له پـێـشـنیاره‌كانی ده‌سته هانده‌ریـیه‌كه‌ی ڕه‌تـكردۆته‌وه.\nپـێـشـتر هه‌ر ڕۆژی یه‌كشه‌ممه گوته‌بێژی وه‌زاره‌تی ده‌ره‌وه‌ی ئێران حه‌مید ڕزا ئاسفی له كۆنـگره‌ی ڕۆژنامه‌وانی هه‌فتا‌نه‌یـیدا گوتی هه‌ندێ خاڵ جـێـگای په‌سه‌ندن و هه‌ندێـكیش ڕوون نین و هه‌ندێـكیتریش ده‌بێت به‌هێز بكرێنه‌وه.\nئاسفی گوتی ئێران گۆڕانـكاریـیه‌كانی خۆی پـێـشـكه‌ش ده‌كات. ئاماژه‌شی به‌وه نه‌كرد كه تاران چ گۆڕانـكاریـیه‌كی ده‌وێت بیكات.\nڕۆژی شه‌ممه‌ش وه‌زیری ده‌ره‌وه‌ی ئێران مه‌نوچه‌هر مووته‌كی گوتی وڵاته‌كه‌ی پاش لێـكۆڵینه‌وه له پـێـشـنیاره‌كان له به‌رامبه‌ردا پـێـشـنیاری خۆی پـێـشـكه‌ش ده‌كات.\nئێران ڕه‌وانه‌ی ئه‌نجومه‌نی ئاسایشی نه‌ته‌وه یه‌كگرتووه‌كان ده‌كرێت ئه‌گه‌ر هاتوو قایل به پـێـشـنیاره‌كه‌ی كۆمه‌ڵی نێوده‌وڵه‌تی ڕازی نه‌بێت، وه ڕه‌نـگه ڕووبه‌ڕووی سزاش بـبـێـته‌وه.\nوڵاته یه‌كگرتووه‌كانی ئه‌مریكا و ئه‌وروپا پـێـیان وایه ئێران هه‌وڵی دروسـتكردنی چه‌كی ناوه‌كی ده‌د‌ات.


سه‌ركردایه‌تی یه‌كێتی لیژنەیەكی بۆ پێداچوونەوەی پەیڕەوی ناوخۆ پێكهێنا\nپێش 1 هەفتە 112 جار خوێنراوەتەوە\nبه‌یانی ئه‌مرۆ سه‌ركردایه‌تی نوێی یه‌كێتی نیشتیمانی كوردستان بۆ تاوتوێكردن و یه‌كلایی كردنه‌وه‌ی چه‌ند پرسێك كۆبوه‌وه‌و له كۆبوونه‌وه‌كه‌دا بڕیاریاندا به دانانی لیژنەیەك بۆ پێداچوونەوەی پەیڕەوی ناوخۆ ,بەپێی بڕیار و راسپاردەكانی ئەندامانی كۆنگرەی چوارەمی یەكێتی.\nئەمڕۆ رۆژی سێ شەممە رێكەوتی 14/1/2020، ئەنجومەنی سەركردایەتی گشتی یەكێتیی نیشتمانیی كوردستان لە شاری سلێمانی یەكەم كۆبوونەوەی خۆی دوای كۆنگرەی چوارەم ئەنجامدا، كۆبوونەوەكە بەسەرۆكایەتی مستەفا چاوڕەش وەك بەتەمەنترین ئەندامی سەركردایەتی بەڕێوەچوو.\nبه‌پێی راگه‌یه‌نراوی كۆبوونه‌وه‌كه، له كۆبوونه‌وه‌كه‌دا ئه‌م بڕیارانه دران..\nوه‌زاره‌تی دارایی گرێبه‌ستی سه‌رجه‌م فه‌رمانبه‌رانی گرێبه‌ستی نوێكرده‌وه\nكه‌شناسی: به‌فر ده‌بارێت و پله‌كانی گه‌رما داده‌به‌زن\nسلێمانی.. 15 كه‌س تووشی ئه‌نفلۆنزای به‌راز بوون\nهه‌ولێر.. خێرخوازێك نه‌وت به‌سه‌ر هه‌ژارو كه‌مدرامه‌ته‌كاندا دابه‌شده‌كات\nئاسایشی سلێمانی به‌تۆمه‌تی به‌كارهێنانی مادده هۆشبه‌ره‌كان 5 كه‌سی ده‌ستگیركرد\nئه‌نجوومه‌نی پارێزگای سلێمانی داواده‌كات زه‌وییه كشتوكاڵییه زیاده‌كان به ده‌رچووانی به‌شه كشتوكاڵییه‌كان ببه‌خشرێت


مەلا بەختیار: پێویستە دژایەتی گەندەڵێ بكەین\nدەبێت بیر لەچۆنێتی دژایەتیكردنی گەندەڵی بكەینەوە‌و حزبەكانیش، لەحزبی رابردووەوە بێنە ئەم سەردەمە (پەیوەندی حزبە كوردستانییەكان، لەسەردەمی شۆڕشی پەیوەندییەكاندا)، ناونیشانی ئەو كۆڕەبوو كە ئێوارەی ئەمڕۆ (7/8/2019)و لەشۆڕش، لەلایەن رێكخراوی ئاگای نوێ، بۆ سیاسەتمەدارو رۆشنگەر مەلا بەختیار، رێكخرابوو.\nلەدەستپێكی بابەتی كۆڕەكەشیدا، مەلا بەختیار، خۆشحاڵی نیشاندا، كە لە شۆڕش‌و دەستە خوشكی چەمچەماڵە، یەكێك لەشارەكانی ئەنفال، لەگەڵ كەسوكار‌و شەهیدانی ئەنفالكراو كۆدەبمەوە، كە هێشتا خەمی قوڵی ئەنفال‌و ئەنفالكراوەكان بەزەقی بەرووخساری ژن و پیاو و گەنجەكانییەوە دیارە‌و هێشتا برینەكانیان ساڕێژ نەبووە‌و ئاماژەی بۆ ئەوەكرد، كە ئەنفال مان‌و نەمانی كوردی خستبووە لێواری كۆتایهاتن بەكورد‌و كوردستان. چونكە ئەنفال‌و پرۆسەكان ئەنفال، كیمیاباران، راگواستنی دێهاتەكان لەسەر دەستی بەعس بۆ ئەوەنەبوو كە جارێكی تر ئێمە بیر لەڕاپەڕین، هەڵبژاردن‌و پێكهێنانی حكومەت بكەینەوە! بەڵكو بۆ ئەوەبوو كورد هەتا هەتایە سەر بەرز نەكاتەوە‌و بەڕەچەڵەكماندا بچنە خوارەوە‌و وتی:\nبەڵام ئێمە نەتەوەیەكین، وەكو گەنم واین هەتا زۆرترمان بهاڕن، گەشترو جوانتر دێینە دەرەوە. بۆیە لەئەنفال، كیمیاباران، راگواستن‌و ئەنفالدا، بەعس بەهەموو رقێكی شۆڤێنییەتەوە كوردیان هاڕی! بەڵام كورد مایەوە‌و بەعس نەما، ئەزمونەكەشمان مایەوە‌و سەرەڕای هەموو پیلانگێڕییەكان كە لەسەرمان بوو، یەكێتیش مایەوە‌و گەیاندمانە ریفراندۆم بۆ ئەوەی سەربەخۆیی بەدیبهێنین.\nرونیشیكردەوە: ئەم دوو دۆخە، دۆخێك مان‌و نەمان دەكەوێتە غەرغەرەوە! دۆخێكیش هەموو دنیا دەهێنینە سەر ئەو رێگەیەی كە دەمانەوێ ریفراندۆم بكەین بۆ سەربەخۆیی! بۆیە ئەم دوو دۆخە، ئەم دوو ئاراستە جیاوازو ناكۆكە، خۆی لەخۆیدا بەڵگەی ئەوەیە كە یەكەم: كورد میللەتێكی قارەمانە‌و دووەمیش، ئەوەیە: كور بەقوربانیدان توانیوێتی خۆی رابگرێت‌و سەركەوتن‌و پێشكەوتنی گەورەش بەدیبهێنێت‌و سێهەمیش، ئەوەیە: ئەم میللەتەی ئێمە واز لەچارەنوسی خۆی ناهێنێ‌و رۆژێك لەرۆژان هەر دەگاتە چارەنوسی خۆی.\nهاوكات مەلا بەختیار، ئاماژەشی بۆ ئەوەكرد كە قۆناغی كوردایەتی ئەی رەقیب‌و شیعرە جوانەكانمان، بەجوانی بردە سەر، قۆناغی پێشمەرگایەتی‌و پارتیزانی‌و سەدان مامەڕیشە دروستكردن‌و جەزرەبە لەدوژمندان‌و دوژمن تێگەیاندن لەوەی نەتەوەیەكی ئازاین ئێمە، ئەوەشمان بردە سەر، كە كورد بەدرێژایی مێژوو ئازابووە. لەقوربانی بەخشین درێغی نەكردووە‌و ئێوەش بەشێك لەو قارەمانێتی‌و شەهید بەخشینەتان بەردەكەوێت‌و لەو چوارچێوەیەشدا، بەوردی ئاماژەی بەرۆڵ‌و قارەمانێتی پێشمەرگەكانی یەكێتی‌و خەڵكی سنورەكە كرد، كە لەسنورەكەدا تەنها یەكێتی هەبوو، كە دوژمنی هێنابووە ئەو قەناعەتەی كە ئەگەر ئەم هێزە سەربكەوێت، دەشتوانێ كەركوك بهێنێتەوە سەر كوردستان‌و رایگەیاند:\nئێمە لەئازایەتی‌و قوربانی بەخشین، لەبەرگەگرتنی ماڵوێرانییەكان، لەكارەساتەكان هیچ درێغییەكمان نەكردووە، بەڵام ئەی سیاسەت؟ ئەی تێگەیشتن لەسەردەمەكە؟ ئەی تێگەیشتن لەگۆڕانكارییەكان؟ تێگەیشتن لەهاوكێشە نوێیەكان؟ تێگەیشتن لەوەی پێدەوترێت شۆڕشی پەیوەندییەكانی ئێستا؟ ئایا ئێستا، پێش جەنگی سارد، لەجەنگی سارد، جەنگی یەكەم‌و دووەم، ئایا لەهاوكێشە سیاسییەكان، نیوەی ئەوەی قارەمان بوین، نیوەی ئەوە لەسیاسەتی نێونەتەوەیی تێگەیشتبووین؟! نیوەی ئەوە لەپیلانی دوژمنەكان تێگەیشتبووین؟ بەرنامەی سەردارو سەركردەكانمان لەمێژوودا، لەئاستی رووداوەكانی سەردەمەكەی خۆیدا بوون لەسەدەی رابردوو؟ ئەگەر وایە شێخ مەحمود بۆ نەیتوانی لەگەمەكانی ئینگلیز سەر دەربكات‌و بەرنامەیەكی هەبێ بتوانێ ئینگلیز بكات بەپاڵپشتی خۆی؟! بۆ عەرەب توانی بیست دەوڵەت دابمەزرێنێ، بەڵام كورد نەیتوانی حوكمڕانی سلێمانیش بپارێزێ؟ بۆ؟\nهەر لەدرێژەی ئەو بەشەی بابەتی كۆڕەكەیدا، ئاماژەی بە سمكۆی شەكاك، شێخ سەعیدی پیران، شۆڕشی ئاگری داغ‌و ئەزمونی حزبی خۆیبوون كردو وەك ئەزمونەكانی خەباتی نەتەوەیی، شرۆڤەی قۆناغ بەقۆناغی كرد، كە نەیانتوانیوە هەلەكان بقۆزنەوە‌و ئاماژەی بۆ ئەوەكرد كە هەریەك لەو پرسیارە مێژووییانەی رووبەڕوی ئەو ئەزمونانەی دەكەیت، خەفەت‌و زوخاوی خۆی هەیە‌و وتی:\nحوكمڕانی شێخ مەحمودمان كرد بەقوربانی، كە یەكێك لەهۆیەكانی، باش نەخوێندنەوەی باشی سیاسەتی نێودەوڵەتی بوو. كۆماری مەهابادیشمان كرد بەقوربانی، یەكێكیش لەهۆیەكانی باش نەخوێندنەوەی سیاسەتی نێودەوڵەتی دوای جەنگی دووەم بوو. شۆڕشی ئەیلولیشمان كرد بەقوربانی‌و یەكێكیش لەهۆیەكانی باش نەخوێندنەوەی سیاسەتی نێودەوڵەتی جەنگی ساردو ناوەڕاستی جەنگی سارد بوو. شۆڕشی نوێ، راپەڕین، داگیركردنی كوەیت‌و ئێستاش رووداوەكان كە هەیە، دەتوانم بڵێم لەشۆڕشدا خوێندنەوەی زۆر باشمان نەبوو، بۆ سیاسەتی نێودەوڵەتی، لەبەرئەوەی سیاسەتی نێودەوڵەتی ئەوەنە تۆكمە داڕێژرابوو بۆ بەرژەوەندییەكان، بۆ نەوت لەنێوان خۆیاندا، مایەی ئەوەنەبوو، كە یەكێتی‌و پارتی، كە تاكە دوو هێز بووین لەوكاتەداو لەمەیدانەكە‌و پاشان حزبەكانی تر، بتوانین ئەو سیاسەتە پۆڵا رێژییەی بەرژوەندییەكانی جەمسەرەكانی ئەوكاتەی رۆژئاواو رۆژهەڵاتی دنیا بگەین!\nلەدرێژەی بابەتی كۆڕەكەیدا، مەلا بەختیار، پاشئەوەی جەختیشیكردەوە، كاتێك شەنوكەوێكی سیاسەتی دنیا دەكەم، دەبینم یەكێك لەكەموكوڕییە گەورەكانی مێژووی سیاسەتی سەرداران‌و سەركردایەتی كورد، نەخوێندنەوەی سیاسەتی نێودەوڵەتییە‌و رایگەیاند:\nكە كوێت داگیر دەكرێت، خەڵك وادەزانێ تەنها بەهۆی داگیركردنی عەسكەرییەوە، هاوكێشەكان گۆڕان! وانییە. بەڵكو هۆی سەرەكی گۆڕانكاری لەهاوكێشە سیاسییەكانی (1989- 1990) هۆیەكەی هەر ئەوەنییە كە كوەیت داگیركراوە، نەخێر! بەڵكو چانسمان هەبوو، چانسەكەشمان لەوەدابوو داگیركردنی كوەیت، كەوتە هاوزەمانی گۆڕینی سیستەمی جیهان، كە سیستەمی جەنگی سارد بوو.\nوتیشی: كاتێك جەنگی سارد دەگۆڕێ، كوەیت داگیردەكرێ، رەهەندێكی تر لەسیاسەتی نێودەوڵەتی لەرۆژهەڵاتی ناوەڕاست، بۆ هاوكێشە تازەكان دێتە پێشەوە، لەلایەكەوە جەمسەرێك بەناوی جەمسەری رۆژهەڵات، بەسەركردایەتی یەكێتی سۆڤییەت، ئۆرۆپای رۆژهەڵات، هاوپەیمانێتی وارشۆ كۆتایی پێدێت. لەملاشەوە، رۆژئاوا بەهەموو هێزی خۆیەوە هەوڵدەدات كەنداو و وڵاتانی ناوچەكە دابین بكەن، هەتا بەرژەوەندییەكانی خۆیان بۆ سەد ساڵ دابین بكەن.\nلەو روانگەیەشەوە، سیاسەتی نوێی نێودەوڵەتی‌و بەرژەوەندیی نێونەتەوەیی خوێندەوەو هەموو ئەوانەشی لەچوارچێوەی شۆڕشی پەیوەندییەكان لەدنیادا پێناسە كرد. كە تەنها بڕیارێك‌و لەچركەیەكدا، دەتوانێ هەرەس بەئابوری زەبەلاحەكانی دنیا بهێنێت‌و وتی: لەدوای داگیركردنی كوەیت، وردە وردە گۆڕانكارییەكانی ئێمەو تێگەیشتنی ئێمەش، بۆ سیاسەتی نێودەوڵەتی‌و بەرژەوەندییەكانی ناوەندەكانی دەوڵەتە گەورەكان بۆ رۆژهەڵات‌و لەرۆژهەڵاتیشدا بۆ رۆژهەڵاتی نزیك، كە ئێمە لەرۆژهەڵاتی نزیكداین‌و بۆ ئەو دەوڵەتانەشی میللەتەكەمان لەناویاندا دەژین، ئێران، توركیا، عیراق‌و سوریا، بینیتان لەدوای ساڵی (1990)ەوە بڕیاری (688) دەردەچێت‌و ئیتر لەوكاتەوە كە (29) ساڵە میللەتەكەمان هەیە. ئەگەرچی لەوكاتەوە شەڕ لەدژمان دەكرێت، پیلانمان لێدەگێڕدرێت، عیراق‌و وڵاتان هێرش دەكەنە سەرمان، هەرماوین. ئەگەرچی لەرابردوودا ئاسان نەبوو بەرگەی یەكێك لەو رووداوانە بگرین، بەڵام ئێستا بەرگەی هەموو ئەو رووداوانە دەگرین!\nهاوكات پاشئەوەی روداوەكانی دوای سەرهەڵدانی داعش لەباشورو رۆژئاوای كوردستان‌و خۆڕاگریی میللەتەكەمانی وەبیرهێنایەوە‌و تیایدا ئاماژەی بەهاوپەیمانێتی نیودەوڵەتی‌و هاوكاریی‌و پشتیوانییەكانی بۆ پێشمەرگە لەباشورو شەڕەڤانانی لەرۆژئاوای كوردستان كرد، تیایدا تەئكیدیی كردەوە كە: ئەمەش بەڵگەی ئەوەیە ئەوەندەی گۆڕانكارییەكان هاتونەتە پێشەوە، بەشێك لەكورد لەباشور و رۆژئاواو تاڕادەیەكیش لەباكور‌و خەریكە رۆژهەڵاتی كوردستانیش دەكەوێتە ناو هاوكێشەكە، بەوەی گفتوگۆ دەستیپێكردووە‌و ئەمەش دڵخۆشكەرەیە‌و لایەنە ئیجابییەكانی خوێندنەوەی سیاسەتی نوێی نێودەوڵەتییە‌و دەمێنێتەوە سەر پەیوەندی حزبەكانی كوردستان، لەم شۆڕشی پەیوەندییەدا، كە ئایا لەئاستی پێویستدان؟و رایگەیاند:\nهەلومەرجی بابەتی‌و گۆڕانكارییەكان، بەشێكی لەبەرژەوەندی كوردە لەرۆژهەڵاتی ناوەڕاست، ئاماژەكانیش پێماندەڵێت: كورد خۆتان ئامادە بكەن! وەكو جاران رۆژهەڵات‌و رۆژئاوای دنیا رێكناكەوێ لەسەرتان، ناتانهاڕن! بەڵام بەداخێكی زۆرەوە، هێزە سیاسییەكان لەرۆژهەڵات، لەباكور، لەباشورو رۆژئاوای كوردستان، لەئاستی رووداوەكاندا نین‌و ئەمەشم لەساڵی (2016) لەكۆڕێكدا وتووەو هەر ئەوكاتەش وتم: ناوچە كێشە لەسەرەكان، مەترسی گەورەیان لەسەرە‌و دواتریش بینیمان چی روویدا!\nمەلا بەختیار، جەختیشیكردەوە: ئێستا لەسەردەمێكدا ناژین تەنها سیاسەتی ئەمریكا، بەریتانیا، روسیا‌و چین بخوێنینەوە! چونكە لەوسەردەمەدا ناژین، ئەمە تەواو بووە كە بەدرشتی هەر سیاسەتی زلهێزەكان بخوێنینەوە‌و وتی:\nئێستا دەبێ بیخوێنینەوە، كە دەڵێین پەیوەندی حزبەكان لەسەردەمی شۆڕشی زانیاریی‌و پەیوەندییەكاندا، دەبێ وردی بكەینەوە، كە شۆڕشی زانیارییەكان‌و پەیوەندییەكان چی لەژیان، لەدنیاو سەردەمەكە، لەچینەكان، لەكۆمەڵەكان كردووە؟ سەرەنجامیش چی لەحزبەكان، لەرێكخراوەكان‌و تەنانەت چی لەتاكەكانیش دەكات، بەژن‌و پیاوەوە؟ دەبێ هەموو ئەمانە بخوێنینەوە.\nبازاڕی ئازادو ئۆنلاین‌و پەیوەندییەكانیان‌و گۆڕانكارییەكانی دنیا، بەشێكی تر بوو لەبابەتی كۆڕەكە، كە مەلا بەختیار، بەوردی شرۆڤەی پەیوندییە ئابورییەكانی كۆمپانیاكانی كوردستانی لەگەڵ كۆمپانیا گەورەكانی دنیا كردو ئەوەیخستەڕوو، ئێستا سیاسەتی نێودەوڵەتی بەتەواوی گۆڕاوە‌و بەنمونەش كۆمپانیاكانی كوردستان‌و پەیوەندییە ئابورییەكان بەئۆنلاین بەستراونەتەوە بەكۆمپانیاكانی جیهانەوە، بەڵام لەكاتی شێخ مەحمودی نەمردا تەنها یەك سەرمایەدار نەبوو.\nهاوكات لەو دیدەوە راشگەیاند:\nگۆڕانكاری زۆر گەورەی ئابوریی بەڕێگەوەیە‌و خوێندنەوەی پەیوەندییەكانی ئێستا‌و سیاسەتی پەپوەندییەكانی ئێستا، خوێندنەوەیەكە كە وردەكاری زۆری تێدایە. بەڵام بەداخەوە ئەوە دەڵێم، كە: خۆم یەكێتیم و یەكێتیشم لەهەموو حیزبێك خۆشتر دەوێت، چارەنووسی یەكێتیشیم لەبیلیلەی چاوم ئازیزترو گرنگترە بۆم، بەڵام بەداخەوە نە یەكێتی و نە لایەنەكانی تر، خوێندنەوەیەكی وردمان بۆ زانیارییەكانی ئەم سەردەمەدا نییە، ئەگەر هەمانە بۆچی بە (10) مانگ حكومەت پێكدەهێنین؟ تائێستاش نەمانتوانیوە وەكو پێویست جێگری سەرۆكی هەرێم ساغ بكەینەوە، بەڵكو متمانەی نێوان حزبەكان لەچاو (10) ساڵ لەمەوبەر هاتۆتە خوارەوە، بۆیە نەبونی پەیوەندی سیاسی لەنێوان حزبەكان وادەكات ستراتیجی هاوبەش نەبێت، ئەمەش وادەكات ئەم حزبانە ململانێ بۆ چۆنییەتی خزمەتكردن، چۆنییەتی چارەسەركردنی كێشەكان، چۆنییەتی چارەسەركردنی گەندەڵییەكان‌و چارەسەری دیموكراتی نەكەن‌و راشیگەیاند:\nئێستا هەموو حزبەكان بوون بە حزبی سوڵتەوی، واتە دەسەڵات بۆ خزمەتكردن بەكارناهێنین، بەڵكو هەموو كایەكان بەكاردێنین بۆئەوەی حزبەكان لەدەسەڵاتدا چەند پشكیان بەربكەوێت، واتە كایەكان بۆ خزمەتكردن‌و جێبەجێكردنی بەڵێنەكانی كاتی هەڵبژاردن و كارنامەكان بەكارناهێنن.\nجەختیشیكردەوە: ئەو پەیوەندییەی حزبەكان هەمانە، پەیوەندییەكەی لاوازە، ستراتیجێكی هاوبەش كۆمان ناكاتەوە! بەڵكو تەنها دەسەڵات كۆمان دەكاتەوە، ئەویش تەنها لەچوارچێوەی پەرلەمان و دەسەڵات كۆماندەكاتەوە. دوو فراكسیۆن لەكوردستاندا ڕێك نییە و دوو حزبیش لەنێوان خۆماندا، بەرنامەی هاوبەشمان بۆ حوكمڕانێتی نییە! ئەمەش كێشەیەكی گەورەیە. بەتایبەتی كە لەم سەردەمەدا، وردەكای تێگەیشتن لەپەیوەندییەكانی سەردەم، ئێجگار زۆرەو بۆ تێگەیشتنیش لەو گۆڕانكاریانە دەیان پسپۆڕی پێویستە تاكو سەری لێدەربكرێت. كە سەردەمی پەیوەندییەكانە، سەردەمی گۆڕانكارییەكانە، سەردەمێكە كە نە نەتەوە، نە كۆمەڵ، نە چینەكان، نە خێزان‌و نە تاكیش وەكو خۆیان ماون.\nلەكۆتایی بابەتی كۆڕەكەشیدا، مەلا بەختیار، ئاماژەی بۆ ئەوەكرد، كە:\nلەم سەردەمەدا، كە باوك‌و برایەك، مێژووی خەبات‌و تێكۆشان‌و عەشیرەتیان جێگەی سەربەرزی بێ، نەتوانن بەئاسانی وەكو رابردوو ئیدرەی خێزانەكەیان بدەن، ئایا حزب چۆن دەتوانێ بە ئەقڵییەتی كۆن ئیدارەی كۆمەڵ بدات؟ ئایا سەركردەكان چۆن دەتوانن، وەكو سەردەمی كۆن حوكمڕانی لەكوردستاندا بكەن؟ دەكرێ بۆ ماوەیەكی كاتی خەڵك خەفە‌و سەركوێر بكەیت! بەڵام بۆ هەمیشە مەحاڵی مەحاڵەكانە.\nهەروەك سۆشیالمێدیای وەك بەشێك لەزادەی شۆڕشی پەیوەندییەكان پێناسە كردو رونیكردەوە كە ناكرێ شۆڕشی پەیوەندییەكان هەموو دنیا بخاتە ژێر كاریگەری خۆیەوە، بەبێئەوەی ئامێرەكان‌و داهێنراوەكان بخاتە ناومانەوە‌و وتی: ئەگەر هیچ كام لەو داهێنراوانە نەبوایە ئەوا هەرگیز شۆڕشی پەیوەندییەكان دروست نەدەبوو‌و جەختیشیكردەوە:\nهەموو ئەو داهێنراوانە، ئامێرەكان، تەكنیك‌و تەكنەلۆژیاكانی سەردەم، هەموویان سەرەنجامی قوڵی گەشەكردنی سەرمایەداری، ئازادی، دیموكراسی‌و جیهانگیرییە، كە هەموو ئەوانەش زەرورەتی قۆناغەكە سەپاندوونی بەسەر تاكۆ‌و كۆی كۆمەڵ‌و ناتوانین لەژێر كاریگەرییەكەی بێینە دەرەوە.\nئەوەشیخستەڕوو، كە كێشەی ئێمە لەگەڵ شۆڕشی پەیوەندییەكاندا ئەوەیە، كە حزبەكان، رێكخراوەكان، كۆمەڵەكان‌و چینەكان‌و تاكەكانی ئۆرۆپا بەگەشەكردنێكی سروشتی هاتونەتە ناو شۆڕشی پەیوەندییەكانەوە‌و رایگەیاند:\nبەڵام كورد لەئەنفال‌و كیمیابارانەوە، لەمان‌و نەمانەوە هاتین‌و لەپڕ چاومان كردەوە ئازادین‌و، هەموو ئەمانەش كێشەی جۆراوجۆری بۆ دروست كردووین، حزبە سیاسییەكانیش تا ئێستا لەناو شۆڕشی پەیوەندییەكاندا، لەئاستی ئەم گۆڕانكارییانەدا نین، بۆیە نەسیستمەكەمان‌و نەحوكمڕانییەكەمان، ناتوانێ بەرگەی پەیوەندییەكان بگرێت‌و ئۆنلاین بتوانێ لەگەڵ هاووڵاتی كار بكات‌و سیستەمی كۆمپیوتەری بخاتە ناو هەموو داوودەزگاكانیی.\nوتیشی: كە حكومەت توشی قەیران‌و سیستمی پاشكەوتی مووچە بوو، سیستمی بایۆمەتری هێنا بۆ ڕێكخستنی موچەی فەرمانبەران، بەڵام بینیتان چ كێشەیەك دروستبوو بەتایبەتی ئەوانەی بەئەملاو ئەولا پارەی زۆریان دەستدەكەوت، مەگەر خواو حكومەت بزانێت چی پارەی تەزویركراو و دزراو لەناو ئەم حكومەتەدا ئاشكرا كراوە لەناو ئەم حكومەتی ئێمەدا، كە بەدەیان هەزار موچەی زیادە خوراوە.\nجەختیشیكردەوە: ئەم حزبانەی ئێمە، راستە یارمەیتمان دەدات، راستە سیاسەتی نێودەوڵەتی ئەو مەترسییەی نییە وەكو جاری جاران، بەڵام ئەوە بەو مانایە نییە دەوڵەتەكان نەیەن، لەناومان بەرن‌و گۆڕانكارییەكانی كە ئێستا هەیە، لێی تێنەگەین‌و بەرنامەمان بۆی نەبێ، ئەگەر حزبەكان ستراتیجی تازە لەنێوانماندا نەبێ‌و ئەو حزبانە بەم ستراتیجە تازەیە حوكمڕانی نەكەن‌و حوكمڕانییەكە لەحوكمڕانییەكی دە ساڵ‌و پانزە ساڵ‌و بیست ساڵ لەمەوبەرەوە نەگوازنەوە بۆ حوكمڕانی ئەم سەردەمە، بۆ ناو گۆڕانكارییەكان‌و پەیوەندییەكانی ئەم سەردەمە، مانای ئەوەنییە توشی كێشە نابین، هیچ بەدووری مەزانن ئەگەر پەرلەمان و حكومەت‌و سیستەم‌و دامودەزگاكانمان خۆیان سەراپا نەگۆڕن‌و لەگەڵ گۆڕانكارییەكاندا خۆیان نەگونجێنن، كێشەكان چارەسەر نەكەن‌و دژایەتی گەندەڵی نەكات بەئەركی سەرەكی خۆی، مشەخۆری لانەبات‌و خەڵك رازی نەكات‌و لەقۆناغی دامەزراندنەوە، نەگوازێتەوە بۆ قۆناغی سۆسیال‌و دادپەروەری، هیچ بەدووری مەزانن، كێشەكان وردە وردە كەڵەكەببن‌و بەجۆرێكی تر كێشەكان لەكوردستاندا‌و لەڕووی ئەم حكومەتە بتەقنەوە! بۆیە ئەركی حیزبەكانە پێشئەوەی حكومەت بیر لەبەرنامەو ستراتیجی تازەی خۆی بكاتەوە، ئەركیانە ناكۆكییە لاوەكییەكان بخەنە لاوەو لەڕێگەی پسپۆڕەكانەوە كێشەكانی عەقڵییەتی حزبایەتی دەسەڵاتخوازی كەمبكەینەوەو چارەسەری سیاسی لەنێو خۆماندا لەبەر ڕۆشنایی گۆڕانكارییەكانی ئەم سەردەمە چارەسەری سیاسی زۆرتر بدۆزینەوە، پشت بەئابوری سەردەم، تەكنیكی سەردەم، ئاسایشی سەردەم، راگەیاندن‌و میدیای سەردەم، فەلەسەفەی نوێی پەروەردەی‌و زانكۆكان ببەستین. هەموو ئەمانە لەبری ئەوەی بیر لەوە بكەینەوە چەند نەوت دەبەین‌و چەند نەوت نابەین‌و چەند دەدزرێ‌و چەند نادزرێ، تەنها ئەمە خەمی سەرەكی حكومەتەكەمان بێ، بەڵكو پشت بەوە ببەستین كە بودجەی زانكۆكان، وەزارەتی پەروەردە، بە دەیان لەمەی ئێستا زیاتر بكرێت بۆ ئەوەی ئەقڵی گەورە پەروەردە بكرێت.\nهاوكات لەگەڵ ئەوەی بەداتا ئاماژەی بەگەندەڵییەكانی عیراق‌و ئەوكاربەدەستانە كرد كە بەدزییەوە تێوەگلاون، رونیكردەوە: ئەم عیراقە خۆی نەگۆڕێت‌و ئەم گەندەڵییە چارەسەر نەكات‌و ئابورییەكەی نەخاتە خزمەتی چارەسەری كێشەكان‌و دابینكردنی پێداویستییەكان‌و ئاشتی كۆمەڵایەتی‌و دادپەروەری، ئەوا ئەو عیراقە، تووشی فەوزایەك دەبێ، هەرگیز ئەوسەری نادۆزیتەوەو لەجەزائیرو سودان خراپتر دەبێت‌و بێگومان كوردستانیش لەو دۆخە بەدەر نابێت، ئەگەر فریای خۆمان نەكەوین‌و رایگەیاند: چونكە ئەوە نەماوە حزب بتوانێت بەكۆمەڵ بڕیاربدەین‌و بارودۆخەكە دابین بكەین، بەڵام ئێستا حزب، حزبەكەی خۆی بەئاسانی پێ كۆنتڕۆڵ ناكرێت. بەڵكو دەبێ ئێستا ئەوەنەی بیر لەكۆنترۆڵی حزبی دەكەینەوە، دەبێ بیر لەچۆنێتی چارەسەركردنی كێشەی كۆمەڵایەتی، ئابوری، كێشەی تاك، خوێندن، دامەزراندن، كێشەی چۆنێتی دژایەتیكردنی گەندەڵی بكەینەوە‌و دەبێ حزبەكان، لەحزبی رابردووەوە بێنە ئەم سەردەمە، ئەقڵییەت‌و چارەسەكان بێنە ئەم سەردەمە‌و ئەركەكانیشمان ئەركی جیاوازن. چونكە چیمان لەم میللەتە دەوێت لەوە زیاتر كە بۆی كردووین، گوناهێكی گەورەیە لەئەقڵی رابردووەوە نەگوازینەوە بۆ ئەقڵی ئەم سەردەمەو حزبەكانمان لەنێوان خۆماندا رێكنەكەوین. دەبێ رێكبكەوین، بەڵام نەك لەسەر بنەمای ئەوەی كاممان زۆرترین دەسەڵات‌و پلەو پایەمان هەبێ! بەڵكو لەسەر ئەوەی كاممان باشترین تێگەیشتنمان بۆ سەردەمەكە دەبێ. باشترین چارەسەرمان بۆ كێشەكان سەردەمەكە دەبێ.\nئەوەشی خستەڕوو، ئەگەر لە 10 بۆ 15 ساڵی ئایندەدا ئەگەر ئەم حزبانە و حكومەت خەریكی بەرنامەی هاوچەرخ بن، كوردستان لەدوبەی و ئیمارات باشتر دەچێتە پێشەوە‌و راشیگەیاند:من ئیشم ئەوەنییە، ببم بەپاشكۆی تێگەیشتن، بەڵكو ئیشم ئەوەیە پاشكۆكانی تێگەیشتن بگۆڕم! ئەقڵ لەدواكەوتن بهێنینە ئەم سەردەمە، لەكۆنەپەرستییەوە بۆ پێشكەوتن، لەتێگەیشتنی رواڵەتی دیموكراسییەوە بۆ گەوهەری دیموكراسی‌و ژیانی مەدەنی. من ئەمانەتێكی مێژوویم لەسەر شانە‌و قەناعەت‌و خوێندنەویەكی مێژوویم لەسەر شانە بۆ رووداوەكانی كە ئێستا هەیە، لەبەر هیچ هۆیەك قەناعەت‌و خوێندنەوەی مێژووی خۆم، بۆ دیاردەكان، رودواوەكان‌و هاوكێشەكان فەرامۆش ناكەم! نایكەم بەكاردانەوەو قوربانی هەڕەشەی ئەم لێپرسراو و ئەو لێپرسراو. چونكە هەڕەشەو گوڕەشە، حكومەتە زلهێزەكانی دنیا بۆیان ناچێتەسەر. ئەوەی دەبێ لێی تێبگەین، ئەوەیە كە هەڵەكانمان بزانین‌و چارەسەری بكەین.


نزیکەی 300هەزار خانوو دەبنە موڵکی هەژاران\nسه‌رۆكی په‌رله‌مانی كوردستان دەڵێت "ده‌مانه‌وێت له لیژنه ده‌ستوورییه‌كه‌دا مافی هه‌رێمی كوردستان و سیسته‌می فیدڕاڵی و په‌رله‌مانی پارێزراوبن، وە بەپڕۆژەیاسایەک نزیكه‌ی 300هەزار خانووه ده‌بن به‌موڵكی خه‌ڵكی هه‌ژارو كه‌مده‌رامه‌ت له هه‌رێمی كوردستان".\nڕێواز فایه‌ق سەرۆکی پەرلەمانی کوردستان له دیدارێکدا لەگەڵ ئه‌لیس وڵبۆڵ جێگری نێرده‌ی تایبه‌تیی نه‌ته‌وه‌یه‌كگرتووه‌كان بۆ كاروباری سیاسی و هه‌ڵبژاردن له عێراق رایگەیاند "دووباره نووسینه‌وه‌و داڕشتنه‌وه‌ی ده‌ستوور له كه‌شێكی ئارام و سه‌قامگیردا بكرێت باشتره له‌وه‌ی له هه‌لومه‌رجێكی ته‌مومژاوی و ناسه‌قامگیر، به‌ڵام له‌گه‌ڵ ئه‌وەشدا ئێمه ده‌مانه‌وێت له لیژنه ده‌ستوورییه‌كه‌دا مافی هه‌رێمی كوردستان و سیسته‌می فیدڕاڵی و په‌رله‌مانی پارێزراوبن".\nرێواز فایەق "ئێمه ده‌ستمان كردووه به‌جێبه‌جێكردنی پڕۆژه‌كانی خۆمان و تا ئێستا چه‌ند پڕۆژه‌یاسایه‌كمان ده‌ركردووه، یاسای ڕێكخستنه‌وه‌ی ئه‌و گه‌ڕه‌كانه‌ی كه به‌نایاسایی دروستكراون، كه به‌په‌سه‌ندكردنی ئه‌م پڕۆژه‌یاسایه نزیكه‌ی 300هەزار خانووه ده‌بن به‌موڵكی خه‌ڵكی هه‌ژارو كه‌مده‌رامه‌ت له هه‌رێمی كوردستان".\nمەوداپرێس کاتی دەستپێکردنەوەی دابەشکردنی مووچە ئاشکرا دەکات\nخشتەی دابەشکردنی مووچەی سەرجەم وەزارەتەکان بڵاو کرایەوە\nراگەیەندراوێك لە مەكتەبی سیاسی یەكێتی – ییەوە


https://1baiser.com دایکم تایپێستێکی بۆ بە کرێ گرتم … کارڤەر باس لە دنیای ئەدەبیات و خواردنەوە دەکات |\nHome گشتی فەرهەنگ دایکم تایپێستێکی بۆ بە کرێ گرتم … کارڤەر باس لە دنیای ئەدەبیات و خواردنەوە دەکات\non: نیسان 08, 2018 In: فەرهەنگNo Comments\nدیدەنیکاران: مۆنا سیمپسۆن، لویس بوزبی\nدیدەنیکار: سەرەتای ژیانت چۆن و لە چی دەچوو، هەروەها چی وای لێکردیت بتەوێ بنووسیت؟\nڕەیمۆند کارڤەر: لە شارۆچکەیەک لە ڕۆژهەڵاتی واشینگتن گەورە بووم، جێیەک پێیان دەگوت یاکیما. باوکم لەوێ لە کارگەیەکی داربڕین کاری دەکرد. باوکم مشارخڕکەر و هاوکار بوو بۆ ئاگەداربوون لەو مشارانەی بۆ داربڕین و ڕەندەکردنی قەدی دارەکان بەکار دەهاتن. دایکم شتێکی وەک کاتبی فرۆشی شتومەک بە تاک، یاخود ساقی و کارگوزار بوو، یان شتی دیکەشی دەکرد و لە ماڵەوە دەمایەوە، بەڵام حەوسەڵەی ماوەدرێژی لەسەر هیچ کارێک نەبوو. ئەو قسانەم لەیادە لەمەڕ ״حەوسەڵە״ی دایکم دەکران. لەژێر دۆڵابی دەسشۆری موبەقەکەدا، بوتڵیکی شەفافی ״دەوای حەوسەڵە و دەمار״ی شاردبۆوە، هەموو بەیانییەک دوو کەوچکی چێشتی لەمە دەخواردەوە. دەوای حەوسەڵە و دەماری باوکم ویسکی بوو. زۆربەی زۆری جارەکان باوکم بوتڵێکی لەژێر هەمان ئەو دەسشۆرییەدا دادەنا، یان لە جێیەکی دەرەوە لەژێر کەپرێکی باخچەکەدا. لەبیرمە جارێکیان بەدزییەوە بۆ هەوەڵینجار تامم کرد و ڕقم لێی بوویەوە، حەزم دەکرد بزانم چۆن خەڵکی ئەم شتەیان بۆ دەخورێتەوە. ماڵ؛ خانوویەکی دووقەرەوێڵەیی چکۆڵەی خەوتن بوو. کە من منداڵ بووم ئێمە زۆر و زوو زوو بارمان دەکرد، بەڵام هەمیشە هەر بۆ ماڵێکی دیکە، کە خانوویەکی دووقەرەوێڵەیی چکۆڵە بووە. یەکەمین خانوو، کە بیرم بێ تێیدا ژیابین، نێزیک بە شاری یاری بوو لە یاکیما، ئاودەسێکی لە دەرەوە هەبوو. ئەمە باسی کۆتایی ١٩٤٠ـەکان دەکەم. من ئیتر هەشت یا دەساڵان بووم. خووم بەوەوە گرتبوو لە وێستگەی پاسدا چاوەڕوانی هاتنەوەی باوکم بم لە کارەوە بەرەو ماڵ. عادەتەن باوکم وەک سەعات وابوو، ڕێک و سەرڕاست. بەڵام هەموو دوو هەفتە جارێک و ئەو شتانە، باوکم لەناو پاسەکەدا نەدەبوو. لەو ناوەدا بۆ خۆم دەچەقیم و چاوەڕێی پاسی داهاتووم دەکرد، بەڵام پێشتریش دەمزانی تەنانەت لەناو ئەو پاسەشدا نابێ. کە ئەمە ڕووی دەدا، مانای ئەوەبوو لەگەڵ هاوڕێیانی کارگە چوونەتە خواردنەوە و کەیفکردن. من هێشتا ئەو شعووری چارەڕەشی و نائومێدییەم لە یادە کە بەسەر مێزی نانخواردنی شێودا شۆڕ دەبوویەوە، وەختایەک کە دایکم و من و برا چکۆڵەم دادەنیشتین بۆ نانخواردن.\nدیدەنیکار: کەی بۆ یەکەمین جار ئیشەکانت بڵاو کرانەوە؟\nڕەیمۆند کارڤەر: وەختایەک لە ״هەمبۆڵدت ستەیت״ لە ״ئەرکاتا، کالیفۆرنیا״ خوێندکاری زانکۆ بووم. ڕۆژێک، کورتەچیرۆکێکم لە گۆڤارێک و شیعرێکیشم لە گۆڤارێکی دی بڵاو کرانەوە. ئەی چ ڕۆژێکی خۆش بوو! دەشێ یەک لە خۆشترین ڕۆژەکان بووبێ تا ئێستا. ژنەکەم و من تەواوی شارمان بە ئۆتۆمبێل دەور کردەوە و نامەی قەبووڵکردنی کورتەچیرۆک و شیعرەکەمم پێشانی گشت دۆستانمان دا. هەندەک ڕەواییم کە زۆر پێویست بوو بۆ ژیانمان وەرگرت.\nدیدەنیکار: هەوەڵین چیرۆک کامە بوو کە بڵاوت کردەوە؟ ئەی هەوەڵین شیعر؟\nڕەیمۆند کارڤەر: چیرۆکێک بوو بە ناوی “شوانکارەیی” و لەWestern Humanities Review بڵاو کرایەوە. گۆڤارێکی ئەدەبیی باش بوو و تا ئێستاش لەلایەن زانکۆی ئوتاوە بڵاو دەکرێتەوە. هیچ پارەیەکیان لە پاداشتی چیرۆکەکەمدا پێ نەدام، بەڵام ئەوە هەر مەسەلە نەبوو. شیعرەکەش ناوی “ئەڵقەی مسی سپی” بوو، ئەویش لەلایەن گۆڤارێکەوە لە ئەریزۆنا بڵاو کرایەوە، ئێستا ئیتر ئەو گۆڤارە نەماوە، ناوی Targets بوو. هەر لە هەمان ژمارەدا چارڵس بۆکۆڤسکی شیعرێکی بڵاو کرابوویەوە، ئێجگار خۆشحاڵ بووم بەوەی لە هەمان گۆڤاردا لەگەڵ ئەودام. بۆکۆڤسکی بۆ من چەشنە پاڵەوانێک بوو.\nدیدەنیکار: ئەوە ڕاستە کە– یەک لە هاوڕێکانت ئەمەی پێم گوت- جەژنت گرتووە بەبۆنەی یەکەمین کاری بڵاوبووەوەت بەوەی گۆڤارەکەشت لەگەڵ خۆت بردووه‌تە نێو جێخەوەکەتەوە؟\nڕەیمۆند کارڤەر: بەشێکی ئەو شتە ڕاستە. ڕاستیت بوێ، کتێبێکی ساڵانە بوو، ״باشترین کورتەچیرۆکە ئەمەریکایییەکان،״ چیرۆکەکەی من ״بێ زەحمەت دەکرێ بێدەنگ بیت، تکایە؟״ لەو کۆلێکشنەدا دەرکەوتبوو. ئەوە کاتی خۆی بوو لە ئاخیری شەستەکاندا، وەختایەک هەموو ساڵێک لەلایەن ״مارتا فولەی״یەوە سەرپەرشتی و ئیدیت دەکرا و ئیتر خەڵکیش هەر زۆر بەئاسانی ڕاهاتبوون پێی بڵێن “کۆلێکشنەکەی فولەی.” چیرۆکەکە لە گۆڤارێکی چکۆڵەی ون و نادیاردا بە ناوی –December- کە لە شیکاگۆ دەردەچوو، بڵاو ببوویەوە. ئەو ڕۆژەی ئەنتۆلۆجییەکە-بژاردەی وێژەیی-ـم بە پۆستە بۆ هات لەگەڵ خۆمم بردە نێو جێخەوەکەوە تەنیا بە خاتری ئەوەی چاوێکی پێدا بخشێنم، بۆ خۆت دەزانیت، گرتم بەدەستمەوە، بەڵام زیاد لەوەی بۆ خوێندنەوەیەکی ڕاستەقینەم بێ تێر سەیرم کرد و گرتم بەدەستمەوە. خەوم لێ کەوت و بەیانی داهاتوو خەبەرم بوویەوە کتێبەکەش هەر لەو ناوە بوو لەلای خۆم لە جێخەوەکەدا لەپاڵ ژنەکەم.\nدیدەنیکار: لە وتارێکتدا کە بۆ The New York Times Book Review نووسیوتە، ناوی چیرۆکێکت هێناوە “زۆر دوورودرێژ و جاڕسکەرە لێرە باسی لێوە بکەیت”- لەبارەی ئەوەوەیە کە، بۆچی تۆ بەسەر ڕۆماندا کورتەچیرۆک دەنووسیت. ئێستا دەتەوێ بچیتەوە ناو هەمان ئەو باس و چیرۆکە؟\nڕەیمۆند کارڤەر: چیرۆکەکە ئەوە بوو “زۆر دوورودرێژ و جاڕسکەرە باسی لێوە بکەیت” دەبوو باسی هەندێ شت بکەیت کە، خۆش نین قسەیان لەبارەوە بکەیت. لە کۆتاییدا من باسی هەندێک لەم شتام کردووە لە وتاری “ئاگرەکان” کە کاتی خۆی لە گۆڤاری Antaeus بڵاوبوویەوە. لەوێڕا گوتوومە، لە کۆتاییدا، نووسەر بەوەی دەینووسێت داوەریی دەکرێت، پێویستە هەر وایش بێ. ئەو بارودۆخانەی دەوروخولی نووسین دەدەن شتێکی دیکەن، شتانێکن لە دەرەوەی ئەدەب. هەرگیز تا ئێستا هیچکەس داوای لێ نەکردووم ببمە نووسەر. وەلێ زۆر دژوار بوو بەزیندوویی بمێنییەوە و پارەی حیساب بدەیت و خواردن بخەیتە سەر مێز و لە هەمان کاتیشدا بیر لەخۆم بکەمەوە وەک نووسەر و فێربم بنووسم. پاشی ساڵانێك لە ئیشی گەنوگوو و بەخێوکردنی منداڵ و کۆششی نووسین، درکم بەوەکرد پێویستم بەوە بووە هەندێ شت بنووسم، تەواوی بکەم و بەخێرایی جێبەجێ ببێ. هیچ ڕێیەکم نەبوو کە نووسینی ڕۆمانێک بگرمە ئەستۆی خۆم، دوو- یاخود سێ ساڵان مەتاتییانە درێژ بکەمەوە بۆ تاکە پرۆژەیەک. پێویستم بە نووسینی شتێک بوو کە بتوانم یەکسەر بڕێک پارەم لە بەرانبەریدا دەست بکەوێ، نەک ساڵێکی دیکە، یاخود لە ئێستاوە تا سێ ساڵی دیکە. لەبەر ئەمانە؛ شیعر و چیرۆکم دەست دایە. لە هەوەڵدا بینم ژیانم ئەوە نییە- بابڵێم ئەوە نەبوو کە دەمویست ببێ. هەمیشە فارگۆن پڕ بوو لە تووڕەیی و نائومێدی بۆ مامەڵەکردن لەگەڵ- ویستی نووسین و نەتوانینی دۆزینەوەی زەمان و مەکان بۆ نووسینەکە. خووم بەوەوە گرتبوو بچمە دەرەوە و لەنێو سەیارەکەدا دابنیشم و هەوڵی نووسینی هەندێ شت لەسەر سەفتەکاخەزەکەی سەر ئەژنۆم بدەم. ئەمە وەختایەک بوو کە منداڵەکان لە سەروەختی مێردمنداڵی و جەوانیی خۆیاندا بوون. منیش لە ئاخیروئۆخری بیستەکان یاخود سەرەتای سییەکاندا بووم. ئەوکات هێشتا لە فەترەی لاتی و هەژاریدا بووین، ئێمە موفلیس و داماوییەکمان لە پشتەوەی خۆمان بەجێهێشتبوو، هەروەتر ساڵانێکی پڕ زەحمەتی کاری قورس و نەبوونی هیچ شتێک بۆ خۆپێوەبادان جگە لە کۆنەسەیارەیەک، خانوویەکی کرێ، هەندەک داوای قەرزی نوێ لە باخەڵەکانی پشتەقوونمان. ئەوە شتێکی خەمێهێن بوو و هەستم بە خاپووری و تێشکانێکی ڕۆحی دەکرد. ئەلکهول بووە گرفت، زیاتر و کەمتر دەستم هەڵگرت، خواردنەوە بووە شتێکی جیددی و بەردەوام. ئەوە بەشێکی ئەو شتەیە کە باسم لێوە کرد کاتێ باسی هەندێ شت دەکەم “زۆر دوورودرێژ و جاڕسکەرە باسی لێوە بکەیت.”\nدیدەنیکار: دەکرێ کەمێکی دیکە لەمەڕ خواردنەوەوە قسە بکەیت؟ زۆرێک لە نووسەران، هەرچەندە ئەلکهولیک-ئالوودەبووی خواردنەوە نین، زۆر دەخۆنەوە.\nڕەیمۆند کارڤەر: لەوانەیە بەگشتی لە هەر کام لە دەستە و تاقمە پرۆفێشناڵەکانی دی زیاتر نەبێ. تووشی سەرسووڕمان دەبیت. بێگومان ئەفسانەیەک هەیە لەبارەی خواردنەوەوە، بەڵام من قەت پەرۆشی ئەو ئەفسانەیه نەبوومە. بەڵکوو پەرۆشی خواردنەوەکە خۆی بوومە. پێم وایە بەخەستی سەرم کردە خواردنەوە پاش ئەوەی بۆم دەرکەوت کە، ئەو شتانەی لە ژیاندا من زۆر زۆرم ویستوون بۆ ژیانی خۆم و نووسینم، بۆ ژنەکەم و منداڵەکان، بەئاسانیی بۆم نەچوونەتە سەر و مەیسەر نەبوون. شتێکی غەریبە. تۆ هەرگیز یەکەمین هەنگاوت هەڵنەگرتووە لە ژیاندا بە نیازی ئەوەی ببیتە لاتوپوتێک یاخود ئالوودەبوویەکی شەراب یاخود دزێک، یانیش درۆزنێک.\nدیدەنیکار: ئەی تۆ خۆت هەموو ئەو شتانە بوویت؟\nڕەیمۆند کارڤەر: بووم. چیدی نیم. ئۆهـ، لە ساتێکەوە بۆ ساتێکی دیکە نەختێ درۆم دەکرد، چون هەموو کەسێکی دی.\nدیدەنیکار: چەندێک تێپەڕیوە لەو کاتەوەی وازت لە خواردنەوە هێناوە؟\nڕەیمۆند کارڤەر: دووی مانگی جوونی ١٩٧٧. ئەگەر ڕاستیت دەوێ، من شانازیی بەوەوە دەکەم، کە وازم لە خواردنەوە هێناوە، زیاد لە هەر شتێکی دیکە لە ژیانمدا. من ڕزگاربوویەکی ئەلکهولیکم. من هەمیشە ئەلکهولیک دەبم، بەڵام هیچی تر من ئەلکهولیک نیم.\nدیدەنیکار: خواردنەوە چ خەراپە و زیانێکی هەبوو؟\nڕەیمۆند کارڤەر: شتێکی هەر زۆر بەئێش و ئازارە بیرکردنەوە لە هەندەک لەو شتانەی لە ڕابردوودا ڕوویانداوە ئیتر. من وێرانەخاکێکم لە هەموو ئەو شتانە خولقاند کە دەستم لێیانەوە دابێ. وەلێ دەشێ ئەوەیش بڵێم لە ئاخیری خواردنەوەکەدا هەرچۆنێک بێ هیچی وای لێ نەڕوا. بەڵام شتە تایبەتەکان؟ با ڕێکوڕاست بڵێین، لە بۆنەدا، پۆلیس وابەستە دەبوو و ژوورە فریاکاری و ژوورەکانی دادگایش دەهاتنە نێو مەوزووعەکەوە و بەشدار دەبوون.\nدیدەنیکار: چۆن وازت هێنا؟ چی وای لێ کردیت بتوانی واز بهێنیت؟\nڕەیمۆند کارڤەر: ئاخرین ساڵی خواردنەوەم ١٩٧٧، من دووجار لە سەنتەرێکی چاکبوونەوە بووم، هەروەها نەخۆشخانەیەکیش؛ چەند ڕۆژێکی کەمم لە جێیەک بەسەر برد پێیان دەگوت ״دی¬ویت״ نزیک لە ״سان جۆسێ، کالیفۆڕنیا.״ دی¬ویت پێشتر بەکارهاتبوو، تەواو ڕێکوپێکانە، وەک نەخۆشخانەیەک بۆ شێتیی گوناهبارێتی. لە دوادوایی مەسەلەی خواردنەوەکەمدا بەتەواوی مانا لە جڵەو دەرچووبووم و ئیتر تەواو لە مەقامێکی ئێجگار حاسمدا بووم. بەرچاوڕەشبوون یاخود تاریکییەکان، تەواوی مامەڵە و ئیشەکە- ئاماژەیان بەوەدەدا کە تۆ چیدی هیچت نایەتەوە یاد لەوەی دەیڵێیت یاخود دەیکەیت لە ماوەی کاتێکی دیاریکراو و تایبەتدا. دەکرا سەیارە بئاژوویت، شتێ بخوێنیتەوە، دەرس بە پۆلێک بڵێیتەوە، ڕووبدا لاقێکت بشکێنرێ. لەگەڵ کەسێکی دیکەدا بچیتە نێو جێخەوەوە و دەستبازیی بکەیت، بەڵام دوایی هیج یادەوەرییەکت لەسەر ئەمانە نەبێ. تۆ بەجۆرێک لە جۆرەکان شتێکی وەک فڕۆکەوانێکی ئۆتۆماتیک-خۆکاریت. من وێنەیەکی خۆمم لە پێشچاوە دانیشتووم لە ژووری میوانەکەم بە گڵاسێک ویسکییەوە لە دەستمدا و سەرم بە باندج بەستراوە لە کەوتنێکدا بەهۆی سەکتەیەکی کتوپڕی ئەلکهولەوە. شێتۆکەی پەڕپووت! دوو حەفتە دواتر گەڕێنرامەوە بۆ سەنتەری چاکبوونەوە، ئەم کەڕه‌تەیان لە جێیەک پێیان دەگوت دەفیس (سەنتەری دەواپێدان و چارەسەریی ئەلکهولیکە- و. ک.) لە ״کالیستۆگا، کالیفۆڕنیا،״ لە سەری سەرەوەی وڵاتانی شەرابنۆشاندایە. لە دوو کاتی جیاوازدا من لە دەفیس بووم؛ لە شوێنێک پێی دەگوترا دی¬ویت، لە سان جۆسێ، هەروەتر لە نەخۆشخانەیەک لە سان فرانسیسکۆ- هەموو ئەوانە لە ماوەی دوازدە مانگدا بوو. وای بۆ دەچم ئەوە هەر زۆر خەراپ بوو. بەهۆیەوە وەخت بوو دەمردم، ڕوون و ڕەوان، پێموابێ منیش زۆری پێوەنانێم و هیچیشی ناخەمە سەر.\nدیدەنیکار: چ شتێ تۆی گەیاندە ئەو خاڵەی کە دەتتوانی لەبەر باشحاڵی واز لە خواردنەوە بهێنیت؟\nڕەیمۆند کارڤەر: کۆتاییی مانگی مەیی ١٩٧٧ بوو. بەخۆم لە ماڵێک لە شارۆچکەیەکی بەشی باکووری کالیفۆڕنیا دەژیام و فەترەی سێ حەفتە من مەیم نەخواردبوویەوە. لێمخوڕی بەرەو سان فرانسیسکۆ، لەوێ کۆڕوکۆبوونەوەی ئەم بڵاوکەرەوانەیان هەبوو. فرێد هیڵس، لەو دەمەدا سەرنووسەر بوو لە ماک-گراو هیڵ، ویستی داوەتم بکا بۆ نانی نیوەڕۆ و هەندەک پارە بخاتە بەردەستم تا ڕۆمانێک بنووسم. بەڵام دوو شەو بەر لە نانی نیوەڕۆیەکە، یەک لە دۆستانم ئاهەنگێکی هەبوو. لە دەوروبەری نیوەڕۆدا، گڵاسێک شەرابم دەست دایە و نۆشیم، ئەوە ئیتر ئاخیر شتە بەبیرم بێ. ساتەوەختی بەرچاو ڕەشبوون. بەیانی ڕۆژی داهاتوو وەختایەک دوکان و کۆگەکان کرانەوە، من چاوەڕوانم دەکرد تا بوتڵێک بکڕم. شێوی ئەو ئێوارەیە کارەسات بوو؛ زۆر موخیف بوو، خەڵکی دەمەدەمەیان دەکرد و لەسەر مێزەکە دیار نەدەمان. هەروەها بەیانیی ڕۆژی دوایی دەبوو لە خەو هەڵسم و بڕۆم بۆ نانی ئەم نیوەڕۆیەی باسی دەکەم لەگەڵ فرێد هیڵس. سەرم زۆر سووڕی دەخوارد کاتێ هەڵسام بە زەحمەت توانیم دەست بدەمە سەرم و بەرزی بکەمەوە. بەڵام ئاخر نیو لیترم لە ڤۆدکا خواردبوویەوە بەر لەوەی بگەمە لای هیڵس و هەڵیگرم و ئەویش کۆمەکی ڕۆشتنم بکا. ئیتر داوای کرد و دەیویست بۆخۆی سەیارەکە لێبخوڕێ بەرەو سان فرانسیسکۆ بۆ نانی نیوەڕۆ. ئەوەبوو لانیکەم یەک سەعاتمان پێ چوو بەهۆی چڕوپڕی و قەرەباڵغیی ترافیکەوە، منیش هەم سەرخۆش و هەم سەرگێژ بووم، حاڵی دەبیت. بەڵام لەبەر چەند هۆیەک لە سەری ڕۆیشت و ئەم بڕە پارەیەی خستە بەردەستم لە بۆ نووسینی ڕۆمانێک.\nهەرێم ئاوارە گەڕاوەکانی شنگال گومرگ دەکات


کوردیپێدیا - تۆفیق وەهبی\n👫 تۆفیق وەهبی | پۆل: کەسایەتییەکان | زمانی بابەت: 🏳 کوردیی ناوەڕاست\nتۆفیق وەهبی بەگی کوڕی مەعرووف لە 1ی کانوونی دووەمی ساڵی 1891دا لەشاری سلێمانیسلێمانی لەدایکبووە.\nهەر منداڵ بووە کە باوکی کۆچی دوایی کردووە، خوێندنی سەرەتایی لەشارەکەی خۆی تەواو کردووەو لەساڵی 1904دا چۆتە بەغدا و خوێندنی ناوەندیی و ئامادەیی سەرەبازی بەزیرەکی تەواو کردووە.\nئینجا رووی کردۆتە شاری ئەستەمبۆڵی پایتەختی وڵاتی عوسمانی بۆ تەواو کردنی خوێندنی باڵاتری، لە کۆلێژی ئەرکان وەرگیراوەو بۆتە ئەفسەری روکن لە سوپای عوسمانی.\nکە جەنگی یەکەمی جیهانی لەساڵی 1914دا روویداوه، بەشداری لە شەڕی چەنە قەلعە لە دەردەنیل دا کردووەو لەدواییدا رەوانەی خوارووی ئێراق کراوە بۆ بەشداریی کردن لەبەرەی جەنگ لەدژی هێزەکانی بەریتانیا لە شعێبە و لەکاتی کشانەوەی سوپای عوسمانی بەرامبەر بە هێزەکانی بەریتانیا لە مانگی ئەیلوولی 1917دا بەشداریی کردووە لەبەرەی جەنگی رومادی و کاتێکیش کە ئەو شارە کەوتۆتە چنگ هێزەکانی ئینگلیز ئەم بەخۆی و لەشکرەکەیەوە بەرەو شاری هیت کشاوەتەوه.\nلەساڵی 1918دا گواستراوەتەوە بۆ بەرەی جەنگی فەلستین و پایەی سەرەبازی بەرزکراوەتەوە بۆ پلەی رائید و مەدالیای قارەمانی لەسەکردەی ئەڵمان وەرگرتووەو ئەوەی شایانی باسە زۆربەی سەرکردەکانی تیپی سوپای عوسمانی ژەنەڕاڵی ئەڵمان بووه، چونکە لەو جەنگەدا عوسمانی و ئەڵمانیا هاوپەیمان بوون لە دژی بەریتانیا و فەڕەنسا و ئیتاڵیا و ئەمەریکا شەڕەیان دەکرد.\nکاتێک کە ئەو جەنگە جیهانییە بەشکانی دەوڵەتی عوسمانی هاوپەیمانەکانی لەمانگی تشرینی دووەمی ساڵی 1918دا کۆتایی هات، تۆفیق وەهبی بەگ گەڕایەوە کوردستان و ئینجا چووە بەغداو بووە یەکێک لە ئەفسەرە دیارەکانی کورد لەدامەزراندنی سوپای ئێراق لە رۆژی 6ی کانوونی دووەمی 1921دا.\nکاتێک کە شێخ مەحمودی حەفید لە ساڵی 1922دا لە هیندستان گەڕێنرایەوە سلێمانی و بووەوە پاشای کوردستان، تۆفیق وەهبی بەگ لەمانگی تشرینی یەکەمی ئەو ساڵەی 1922دا چووە پاڵ بزووتنەوەکەی ئەم سەرکردەیەی کورد و کە ئەم بزووتنەوە و فەرمانڕاوەکەی شێخی حەفیدیش بەدەستی ئینگلیزەکان لەناوبران، تۆفیق وەهبی بەگ بۆ ماوەی 42 رۆژ گیرا و کە ئازادکرا لە دوا دوای ساڵی 1923دا کرا بە کارگێڕی بزوتنەوەکان لە شالیارێتی بەرگری ئێراق و لەمانگی ئابی 1925یشدا کرا بە بەڕێوبەری قوتابخانەی سەربازی لە بەغدا و پلەی سەربازی بووە موقەددەم و لەساڵی 1929 دا ناردرا بۆ ئینگلتەرە بۆ بەشداریی کردن لە خولێکی بەرزکردنەوەی شارەزایی سەربازی و لەساڵی 1930دا پلەی عەقیدی پێدار و کرا بە موتەسەریفی پارێزگاری سلێمانی، بەڵام بەر لە قەومانی شەڕەکەی 6ی ئەیلوولی 1930ی بە دەرکی سەرای سلێمانی لە کارەکەی دوورخرایەوە کەچی لەساڵی 1931 لەدوا شەڕی شێخ مەحموود لە ئاوباریک لەدژی دەسەڵاتدارانی فەرمانڕەوایی ئێراق ماوەیەک گیرا و تاوانی هاندانی خەڵکیان بۆ داواکردنی فەرمانڕەوایەکی کوردی خستەپاڵ و ماوەیەک بێ کارو فرمان مایەوە تاکو لەساڵی 1946 ئەم کەسایەتییە بەناو کورد کرا بە شالیاری ئابووری ئێراق لە شالیارییەکەی حەمدی پاچەچی داو دوای ئەوەش تاکو ساڵی 1958 گەلێک جار بەناوی کورد کراوە بە شالیاری بەرگری و مەعاریف.\nلەسەرەتای ساڵی 1958دا کراوە بە ئەندام لە ئەنجوومەنی پیاوماقووڵانی ئێراق مجلس الاعیان و لەدوای شۆڕشی 14ی تەممووزی ساڵی 1958 دا ئێراقی جێهێشتووەو چووەتە شاری لەندەن و دوا ساڵەکانی ژیانی لێ بەسەر بردووەو هەر خەریکی نووسینی مێژووی کورد و نووسینی بابەتی زمانەوانی کوردی بووەم تاکو لە رۆژی 1984.01.05دا لەو شارە لە تەمەنی 93 ساڵیدا کۆچی دوایی کردووەو تەرمەکەی هێنراوەتەوە بۆ سلێمانی و لەسەر راسپاردەی خۆی لەچیای پیرەمەگروون لە تەنیشت گۆڕی پیاوچاکی کورد پیرەمەگروون بەخاک سپێردراوه.\nبەرهەمەکانی تۆفیق وەهبی بەگ:\nمامۆستا تۆفیق وەهبی گەلێک پەرتووکی بەنرخی لەبارەی زمان و مێژووی کوردستانی کۆن بەزمانانی کوردی و تورکی و عەرەبی و ئینگلیزی داناوەو زۆربەیانی چاپکردووه.\nیەکەم: بەرهەمە کوردییە چاپکراوەکانی:\n1- دەستووری زمانی کوردی - بەغدا 1928، 114 لاپەڕەیه\n2- خوێندەواریی باو - بەغدا 1933، 44 لاپەڕەیه\n3- قسنێک لە کوردستان - بەغدا 1947، 18 لاپەڕەیه\n4- فەرهەنگی کوردی - ئینگلیزی (هاوبەش)، لەندەن 1965، 179 لاپەڕەیه\nدووەم: بەرهەمە چاپکراوەکانی بە عەرەبی:\n1- رجعیة المانیا و عبادة القوة - بەغدا 1942، 36 لاپەڕەیه\n2- الاصل و الاستطراد فی اصل معنی بەغداد - بەغدا 1950، 51 لاپەڕه\n3- قواعد اللغة الکردیة ج (1) بیروت 1956، 112 لاپەڕه\n4- قواعد اللغة الکردیة ج (2) بیروت 1956، 55 لاپەڕه\n5- التون کوپری - بەغدا 1956، 28 لاپەڕه\n6- سخرة من دربند بازیان الی تاسلوجة - بەغدا 1956، 36 لاپەڕە\n7- حول مقال مسئوولیة الادیب الکردی للاستاذ عبدالمجید لطفی - بەغدا 1973، 15 لاپەڕه\nسێیەم: بەرهەمە چاپکراوەکانی بە ئینگلیزی:\n1- ئەشکەوتی گندۆک - بەغدا 1949\n2- پاشماوەی میسرازئیەکان (ئێزدییەکان) لەندەن 1962\n3- خوێندنی کوردی - بەشی یەکەم لەندەن 1968\nئەوەی شیاوی باسە مامۆستا تۆفیق وەهبی بەگ لەدوای دامەزراندنی کۆڕی زانیاری کورد لە ساڵی 1971دا بە ئەندامی شانازی هەڵبژێردراو گەلێک لێکۆڵێنەوەی گۆڤاری کۆڕدا نووسی.\n2. 👁 پیرەمەگرون؛ تۆفیق وەهبی، سوپاسالارێکی عەللامە\n1. 👁 ئەشکەوتەکەی گوندۆک\n2. 👁 بنەچەکەی کوردان و بنچینەی زمانی کوردی\n3. 👁 تۆفیق وەهبی\n4. 👁 خوێندەواریی باو\n5. 👁 دەستووری زمانی کوردی\n6. 👁 سفرة من دەربەندي بازيان الي ملەي تاسلوجە\n7. 👁 فەرهەنگی کوردی - ئینگلیزی\n8. 👁 گوتوبێژێکی دەگمەنی تۆفیق وەهبی و خوێندنەوەیێکی رەخنەگرانە\n9. 👁 کوردی و زمانی کوردی\n1. 👁 00-04-1931\n2. 👁 00-10-1943\n3. 👁 01-01-1891\n4. 👁 05-01-1984\n5. 👁 06-01-1921\n6. 👁 11-05-1930\n7. 👁 1888\n8. 👁 1918\n9. 👁 1922\n10. 👁 1929\n11. 👁 1930\n12. 👁 1933\n13. 👁 1943\n14. 👁 1946\n15. 👁 1947\n16. 👁 1949\n17. 👁 1950\n18. 👁 1965\n19. 👁 1966\n20. 👁 1984\n21. 👁 22-12-1964\n22. 👁 25-01-1984\n1. 👁 تۆفیق وەهبی و شێخ قادر بەرزنجی\n2. 👁 شێخ لەتیفی حەفید و ئیبراهیم ئەحمەد و فازیل سەعید ئاغا و تۆفیق وەهبی\n3. 👁 شێخ مەحمودی حەفید و تۆفیق وەهبی\n4. 👁 مام جەلال و مەلا جەمیل رۆژبەیانی لە مەراسیمی ناشتنی تۆفیق وەهبی لە چیای پیرەمەگروون\n1. 👁 Tofîq Wehbî\n2. 👁 توفيق وهبي\n📅 رۆژی لەدایکبوون: 01-01-1891\n📅 رۆژی کۆچی دوایی: 05-01-1984 (93 ساڵ)\n➕ ئەم بابەتە لەلایەن: (هاوڕێ باخەوان)ەوە لە: Nov 18 2008 2:54PM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Jun 1 2020 1:47PM باشترکراوە\n👁 ئەم بابەتە 116,429 جار بینراوە


زانستگای ئازادی ئیسلامیی لقی مەھاباد - ویکیپیدیا، ئینسایکڵۆپیدیای ئازاد\nزانستگای ئازادی ئیسلامیی لقی مەھاباد یە‌کێکە لە کۆمە‌ڵە‌ی زانستگاکانی ئازادی ئیسلامیی ئێران کە لە شاری مەھاباددا ھە‌ڵکە‌وتووە. ئەم زانستگایە لە ساڵی ١٣٦٥ی ھەتاوی بە ٢١٥ خوێندکار لە ڕستەکانی پزیشکیی ئاژەڵ، عومران، وێژەی فارسی و کشتوکاڵ دە‌ستی بە کار کردووە. یەکەمین سەرۆکی زانکۆی ئازادی ئیسلامیی مەھاباد محەممەد مەجدی بوو.\nئەگەرچی زانکۆی ئازادی ئیسلامیی لقی مەھاباد لە ساڵانی دەیەی ١٣٨٠ توانیبوو بگەیێت بە پلەی زانستگای «زۆر مەزن»، بەڵام لە کۆتایییەکانی دەیەی ١٣٩٠ ڕێژەی خوێندکارانی کەم کردەوە و لە ١٢ ھەزار بە ٣ ھەزار خوێندکار گەیشتووە.\nزانکۆکانی زانستگای ئازادی مەھاباد[دەستکاری]\nزانستگای ئازادی ئیسلامیی لقی مەھاباد خاوەنی ٥ زانکۆیە:\nزانکۆی زانستە بنەڕەتییەکان\nزانکۆی وەرزێری و سەرچاوە سروشتییەکان\nزانکۆی وێژە و زانستە مرۆیییەکان\nزانکۆی پەرستاری و مامایی\n^ ئ ا ھەواڵنێریی کوردپرێس: داخوازییەکانی مامۆستاکانی زانکۆی ئازادی مەھاباد لە سەرۆکی زانکۆی زانکۆی ئازادی ئازەربایجانی ڕۆژاوا چی بوو؟ (بە فارسی)، نووسراو لە ٢٤ی ئەیلوولی ٢٠٢٠؛[بەستەری مردوو] سەردان لە ٢٦ی ئەیلوولی ٢٠٢٠. ھەڵەی ژێدەرەکان: تاگی <ref>ی ھەڵە؛ ناوی «کوردپرێس ١» زیاتر لە یەک جار پێناسە کراوە لەگەڵ ناوەڕۆکی جیاوازدا\nماڵپە‌ڕی زانستگای ئازادی مەھاباد - سەبارەت بە زانستگا\nوەرگیراو لە «https://ckb.wikipedia.org/w/index.php?title=زانستگای_ئازادی_ئیسلامیی_لقی_مەھاباد&oldid=951128»\nزانستگاکانی ڕۆژھەڵاتی کوردستان\nئەم پەڕەیە دواجار لە ١٤:٤٦ی ٦ی حوزەیرانی ٢٠٢٢ نوێ کراوەتەوە.


کوردیپێدیا - سەرۆکی شارەوانی کەلار: گرانیی زەوی بازرگانیی زیاد لەقەبارەی خۆی گەورەتر کراوە\n📖 سەرۆکی شارەوانی کەلار: گرانیی زەوی بازرگانیی زیاد لەقەبارەی خۆی گەورەتر کراوە | پۆل: کورتەباس | زمانی بابەت: 🏳 کوردیی ناوەڕاست\nسەرۆکی شارەوانی کەلار: گرانیی زەوی بازرگانیی زیاد لەقەبارەی خۆی گەورەتر کراوە\nدواڕۆژ، راپۆرت، سیروان حەسەن\nئەگەرچی کەلارکەلار لەرووی ئیدارییەوە پارێزگا نییە، بەڵام کەرتی زەوی و خانووبەرە سەرەڕای قەیرانی دارایی لەگەشەسەندنی بەردەوامدایە، سەرۆکی شارەوانی کەلاریش دەڵێت گرانی زەوی بازرگانیی بەوشێوەیە نییە و زیاد لە قەبارەی خۆی گەورەتر دەکرێت، چونکە ئەگەر نرخی پارچە زەوییەک لە ناوەراستی بازاڕی کەلار لەگەڵ بازاری سلێمانیسلێمانی بەراورد بکەی ڕەنگە ئەوەی سلێمانی گرانتربێت.\nلە چەند ڕۆژی رابردوودا لەناو بازاڕی شاری کەلار زەوییەک بە رووبەری 282 مەتر بە بڕی یەک ملیۆن و 500 هەزار دۆلار فرۆشراوە و کە هەر مەترێکی دەکاتە زیاتر لە پێنج هەزار دۆلار.\nحاجی فەتاح حەمە ئەمین، بازرگانی کڕێن و فرۆشتنی زەوی، بە دواڕۆژی راگەیاند؛ چەند رۆژێک لەمەوبەر 282 مەتر زەوی لە بازاڕی کەلار کڕیوە، بە یەک ملیۆن و 500 هەزار دۆلار، ئەمەش بەهۆی ئەوەی زەوییەکە بازرگانییە.\nوتیشی، لە راستیدا ئه و زەوییە قەبارەی پارەکەی نییە، بەڵام هۆکارەکەی ئەوەیە، کەسانێک هەیە پارەدارن و پێیانباشە موڵک بکڕن، چونکە ئه و موڵکە لە زۆر ئیش و کاری دیکە باشترە و دەکرێتە بیناو کرێی مانگانەی هەیە و هەروەها دەمێنێتەوە.\nهەر بەپێی زانیارییەکانی دواڕۆژ ماوەیەک لەمەوبەر لە ناو بازاری کەلار، زەوییەکی دیکە کە رووبەرەکەی 160 مەتر بووە، بە 470 هەزار دۆلار فرۆشراوە، ئه و زەوییە ئەگەر بکرێتە دوکانیش مانگانە داهاتی لە دوو ملیۆن دینار زیاتر نابێت، بەوەش داهاتی بە گوێرەی پارەی کڕینەکەی نییە.\nحاجی فەتاح باسیشی لەوەکرد، زەوی بازرگانی گرانە و لە هەموو ناوچەیەکیش هەر بەوشێوەیەیە، بەڵام کەلار وەکو ئەوەی ناوەندی ئیدارەی گەرمیانگەرمیان و چەقی ناوچەکەیە، بوەتە شوێنی کۆبونەوەی خەڵک و بازرگانی و زۆرلایەنی دیکە، بۆیە تارادەیەک زەوی نرخی بەرز و گرانە.\nکەلار لە رووی جوگرافییەوە بوەتە ناوەندی ناوەچەی گەرمیان و ناوەندێکی بازرگانییە نێوان لە عێراق و هەرێمی کوردستان، ئێران. هاوکات لە دوای ساڵی 1991 بەهۆی بارودۆخی سیاسی و ئاوارەبوونی کوردەکانی سنوری خانەقینخانەقین، لە دوای روخانی رژێمی بەعسیش، کوردەکانی بەغدا و ئەنبار و شارەکانی باشورو هەروەها هاتنی عەرەبێکی زۆر بۆ ناوچەکە وایکردوە شارەکە ببێتە شارێکی گەورە و نرخی زەوی گران بێت.\nهونەر عەلی، ڕۆژنامەنووسی ئابووری بە دواڕۆژی راگەیاند؛ چەند هۆکارێک هەیە بۆ ئەوەی نرخی زەوی بازرگانی و زەوی ئاسایی گران و بەرز بێت، لەوانە بچوکبوونەوەی بازاڕی کەلار بۆ یەک شوێن، ئەو شوێنەش لە سەرەتای دروستبوونی شاری کەلار بنیاتنراوە و زۆر بچوکە و لۆدی زۆری لەسەرە، هەروەها دابەش نەکردنی زەوی، هاتنی کوردەکانی شاری خانەقین و جەلەولاجەلەولا و کفریکفری قەزاو ناحیەکانی ئەو ناوچانەی کە کوردنشینن و ئێستا بەدەستی حکومەتی عێراقن و بارودۆخیان ئاڵۆزە، ئەمە جگە لە ئاوارەی عەرەب.\nوتیشی، هۆکارێکی دیکەی گرانی نرخی زەوی، دەگەرێتەوە بۆ بوونی مەرزێکی نێودەوڵەتی کە سەدان هاووڵاتی ناوچەکە لە مەرزەکە کاردەکەن. هاوکات بنیاتنانی هەیکەلی ئیداری گەرمیان لە شاری کەلار و دروستبونی چەند بەڕێوبەرایەتییەکی گشتی لە ناوشارو هاتنی فەرمانبەرانی ناوچەکانی تر بۆ کەلار هۆکاری دیکەن.\nئه و رۆژنامەنووسە ووتیشی راستە نرخی زەوی گرانە، بەڵام به و شێوەیەش نییە کە لە راگەیاندن و کەسانێک لە بەر بەرژەوەندی خۆیان بڵاوی دەکەنەوە، چونکە ئەگەر بەراورد بکەین لەگەڵ شارەکانی دیکە، زەوی بازرگانیی لە هەموو شوێنێک نرخی بەرزە و زۆر شوێنیش هەن لە کەلار گرانترە.\nلە دوای پرۆسەی ئازادی عێراقەوە، سەرەڕای ئەوەی خەڵکێکی زۆر روویان لە کەلار کردووە، بەڵام تا ئێستا سێ پڕۆژەی نیشتەجێبوونی تێدا کراوە و ئەمەش بارگرانی زۆری بۆ خەڵکی ناوچەکە دروستکردووە.\nستار ئەحمەد، کە پیشەی مامۆستایە بە دواڕۆژی راگەیاند؛ دابەشنەکردنی زەوی لە کەلار و رێگەنەدان بە پڕۆژەی وەبەرهێنان، هۆکارێکی سەرەکی بوو لە ساڵانی رابردوودا نرخی زەوی ئاسایی ڕۆژانە بەرزبێتەوە.\nئه و هاووڵاتییە باسی لەوەشکرد، خودی ئەوانەی له و بوارەدا کار دەکەن لەگەڵ ژمارەیەکی بەرپرسی دیکە دەستیان لە بەرزبونەوەی زەوی هەیە لە ناوچەکەدا لەلایەکەوە بەرپرسان ڕێگە بەپرۆژەی نیشتەجێ بوون نادەن، لەلایەکی دیکەشەوە دەستیان هەیە لە بڵاوکردنەوەی دەنگۆی ناراست لەبارەی نرخی زەوییەوە بە تایبەتی زەوی بازرگانی هەیە.\nعومەر ئەحمەد، بەرێوەبەری وەبەرهێنانی گەرمیان بە دواڕۆژی راگەیاند؛ هۆکاری گرانی نرخی زەوی لە کەلار پەیوەندی بە دوو هۆکارەوە هەیە لەوانە دابەشنەکردنی زەوی و نەبوونی پڕۆژەی وەربەهێنان لە رابردوودا. هاوکات کەلار بەهۆی هاوسنوری لەگەڵ شارەکانی عێراق و ئێران وایکردوەتە دەوازەیەکی گرنگی بازرگانی بێت.\nبەرێوەبەری وەبەرهێنانی گەرمیان باسی لەوەشکرد، لە ئێستادا 28 پڕۆژە چوەتە بواری جێبەجێکردنەوە، کە سێکتەرەکانی بازرگانی و نیشتەجێبوونیشی لەخۆدەگرێت. هاوکات سێ پڕۆژەی نیشتەجێبوونی دیکەش لە مامەڵه و وەرگرتنی مۆڵەتدایە، بەجێبەجێکردنی ئه و پڕۆژانەش نرخی زەوی لە شارەکە دێتە خوارەوە.\nکەلار بەبەراورد لەگەڵ ناوچەکانی دیکە زۆتر گەشەی کرد، کە بەشێکی پەیوەندی بەوەوە هەیە، کە ئەم ناوچەیە بەهۆی دەروازەکانی لەگەڵ عێراق و ئێران بووەتە ناوەندێکی بازرگانی و شوێنی کارکردن، خەڵکێکی زۆر لە قەزاو ناحیەکانی دیکەوە رووی تێدەکەن.\nئەکرەم ساڵح، سەرۆکی شارەوانی کەلار بۆ دواڕۆژی وتی بەهۆی دابەشنەکردنی زەوی کە لە ساڵی 2006ەوە ڕاگیراوە، هەروەها کەمی پڕۆژەکانی نیشتەجێبوون کە تەنها سێ پڕۆژە لە کەلار کراوە ئەمانە هۆکارن بۆ ئەوەی قەیرانی نیشتەجێبوون و گرانی زەوی لە سنوری شاری کەلار.\nباسیشی لەوەکرد، کە گرانی زەوی بازرگانی بەوشێوەیە نییە و زیاد لە قەبارەی خۆی گەورەتر دەکرێت، چونکە ئەگەر نرخی پارچە زەوییەک لە ناوەراستی بازاڕی کەلار لەگەڵ بازاری سلێمانی بەراورد بکەی ڕەنگە ئەوەی سلێمانی گرانتربێت و ئەوەش شتێکی ئاساییە.\nسەرۆکی شارەوانی کەلار راشیگەیاند؛ بە وەرگرتنی مۆڵەت بۆ پڕۆژەی مامۆستایان و کارکردن بۆ دوو سێ پڕۆژەی نیشتەجێبوونی دیکە، نرخی زەوی لە شارەکە دادەبەزێت و ڕۆڵی باشیان دەبێت لە ڕووی دابەزاندنی نرخ و چارەسەربوونی کێشەی نیشتەجێبوون.\nکەلار 48 ساڵ لەمەوبەر کراوەتە قەزا، لە ئێستادا ناوەندی ئیدارەی گەرمیانه و بە پێی ئامارە نافەرمییەکان ژمارەی دانیشتوانەکەی زیاتر لە 270 هەزار کەسە.\n#کەلار | #سلێمانی | #گەرمیان | #خانەقین | #جەلەولا | #کفری | #03-09-2018 |\n➕ ئەم بابەتە لەلایەن: (هاوڕێ باخەوان)ەوە لە: Sep 3 2018 8:03PM تۆمارکراوە


ئەردۆغان: لەناکاو هێرشدەکەینە سەر رۆژهەڵاتی فوڕات\n- 12/17/2018 3:22:00 PM 3720 جار خوێندراوەتەوە\nرەجەب تەیب ئەردۆغان، سەرۆک کۆماری تورکیا رایگەیاند، کاتی ئەوە هاتووە هێرشبکەنە سەر رۆژهەڵاتی فورات و "لەناکاو هێرشەکە ئەنجامدەدەین".\nبەپێی ئاژانسی ئەنادۆڵی تورکیا، رەجەب تەیب ئەردۆغان، سەرۆک کۆماری تورکیا لە میانی وتارێکدا لە کۆنیای تورکیا رایگەیاندووە، "لەگەل ترەمپ گفتوگۆمان کرد، پێویستە ئەو تیرۆریستانە لە رۆژھەڵاتی فورات بڕۆن، ئەگەر نەڕۆن ئەوکات ئێمە دەریان دەکەین".\nئاماژەی بەوەشکرد، "بەدرێژایی نزیکەی 500 کیلۆمەتر هێڵی سنوورییمان لەگەڵ رۆژهەڵاتی فورات هەیە، دەتوانین لە هەرکاتێکدا بێت هێرشەکانمان ئەنجامبدەین، بە شێوەیەک کە هەرگیز زیان بە سەربازە ئەمریکییەکان نەگەیەنێت".\nئەردۆغان تەئکیدیکردەوە، "هەموو ساتێک دەتوانین دەست بکەین بە ئۆپەراسیۆنەکانمان لە خاکی سووریادا بە شێوەیەک کە بگونجێت لەگەڵ پلانەکانماندا".\nئەو لێدوانەی ئەرۆدغان لەکاتێکدایە پێشتر کۆشکی سپی روونکردنەوەیەکی لەبارەی پەیوەندییە تەلەفۆنییەکەی رۆژی شەممەی رابردووی دۆناڵد ترەمپ و ئەردۆغان بڵاوکردبووەوە و رایگەیاندبوو، هەردوو سەرۆک باسیان لەو بابەتانە کردووە کە پەیوەندیان بە هەردوولایانەوە هەیە لە سوریا.\nپەیوەندیە تەلەفۆنییەکەی نێوان ترەمپ و ئەردۆغان دوای ئەوە هات کە هەفتەی رابردوو ئەردۆغان رایگەیاند، ئامادەکارییەکانیان بۆ هێرشکردنە سەر رۆژهەڵاتی فوڕات تەواوبووە و لە چەند رۆژی داهاتوودا ئۆپەراسیۆنی سەربازی بۆ رۆژهەڵاتی فورات دەستپێدەکەن، کە لە ژێر کۆنتڕۆڵی شەڕڤانانی هێزەکانی سوریای دیموکرات (هەسەدە) دایە.\nبەڵام دوای ئەو لێدوانانەی وەزارەتی بەرگری ویلایەتە یەکگرتووەکانی ئەمەریکا وەڵامی هەڕەشەکانی دایەوە سەبارەت بە هێرشکردنە سەر هێزە کوردیـیەکانی سوریا و رایگەیاند، "هەر کردارێکی لەو جۆرە جێی قبوڵ نیـیە".\nشان ڕۆبەرتسن، وتەبێژی وەزارەتی دەرەوەی ئەمەریکا ڕاگەیاندووە، "هەر کردارێکی سەربازی تاکلایەنە لە لایەن هەر چ لایەنێکەوە ئەنجام بدرێت لە باکوری ڕۆژهەڵاتی سوریا، بە تایبەتی کە ڕەنگە سەربازانی ئەمەریکایی لێبن یان لەو نزیکانە بن، جێی نیگەرانی زۆرە، بۆیە هەر کردارێکی لەو جۆرە جێی قبوڵ نیـیە".\nهاوکات دوێنێ یەکشەممە بەرپرسانی ویلایەتە یەکگرتووەکانی ئەمریکا پەیامێکی هەڕەشە ئامێزیان ئاڕاستەی ئەو گروپانە کردووە کە لە ژێر ناوی "سوپای سووریای ئازاد و ھاوپەیمانی ئۆپۆزسیۆن و شۆڕشگێرانی سووریا" لە سوریادا چالاکی سەربازی ئەنجامدەدەن و رایگەیاندووە، بەشداری ئۆپەراسیۆنەکەی تورکیا بۆ سەر رۆژهەڵاتی فورات نەکەن.\nلە پەیامەکەی واشنتۆندا بۆ گروپە چەکدارەکانی نزیک لە تورکیا هاتووە، "بەشداری سوپای سووریای ئازاد یان ھاوپەیمانی ئۆپۆزسیۆن و شۆڕشگێرانی سووریا لە ئۆپەراسیۆنەکەدا بە مانای رووبەڕبوونەوەی ئەمەریکا یان ھێزەکانی ھاوپەیمانان بە شێوەیەکی راستەوخۆ دێت".


Home›وەرزش›ناوخۆیی›خۆپێشاندانه‌كانی رۆژی 25 مانگ ناكۆكی ده‌خاته نێوان یانه‌ی زه‌ورا و شورتە\nسه‌رچاوه‌یه‌كی نزیك له ده‌سته‌ی ئاساییكردنه‌وه‌ی یه‌كێتیی تۆپی پێی عێراق بوونی ناكۆكی له نێوان یانه‌ی شوڕته و زه‌ورا سه‌باره‌ت به نیازی ده‌سته‌كه به پێشخستنی واده‌ی كردنه‌وه‌ی خولی نایابی عێراق له 25 مانگ بۆ رۆژی 24 مانگ به هۆی ده‌ستپێكردنی خۆپێشاندانه‌كان كه بریاره له رۆژی ده‌ستپێكردنی خولی نایاب به‌رێوه‌بچن .\nسه‌رچاوه‌كه له لێدوانێكیدا کە میدیا عێراقییەکان بڵاویانکردووەتەوە وتی: ” ده‌سته‌كه به‌رده‌وامه له واده‌ی جێگیر كراوه له‌گه‌ڵ ئه‌گه‌ری پێشخستنی یه‌ك رۆژ ، له به‌رامبه‌ردا ئاره‌زوو نه‌كردنی باسم قاسم راهێنه‌ری یانه‌ی زه‌ورا به پێشخستنی واده‌كه بۆ رۆژی 24 و ئه‌و راهێنه‌ره واده‌ی جێگیركراو به باشتر ده‌زانێت ، چونكه تیپه‌كه له سه‌ر ئه‌و بنه‌مایه ئاماده كراوه و ئه‌گه‌ر نه‌توانرا له كاتی خۆیدا ئه‌نجامبدرێت ئه‌وا ده‌توانرێت رۆژێك دوابخرێت بۆ رۆژی 26ی هه‌مان مانگ “.\nهه‌روه‌ها وتی:” سەباره‌ت به یانه‌ی شورته ، یه‌كێك له ئه‌ندامانی ده‌سته‌ی كارگێری یانه‌كه په‌یوه‌ندی كردووە له‌گه‌ڵ دەسته‌كه ، لاری نه‌بوونی ده‌سته‌ی راهێنانی یانه‌كه‌ی دووپاتكردەوه به پێشخستنی واده‌كه بۆ رۆژی 24ی مانگ له بری رۆژی 25ی ئەم مانگە “.\nجێی ئاماژه پێكردنه تیروپشكی خولی نایابی عێراق ،زه‌ورای به‌رامبه‌ر شورته‌ی دانا به واده‌یه‌كی پێشتر دیاریكراو له رۆژی 25 تشرینی یه‌كه‌مدا .\nگرنگترین مانشێتی ئەمڕۆ شەممە 16/5/2020ی رۆژنامە وەرزشییەکانی ئیسپانیا


"جۆتیارێن دهۆكێ هیشتا كوژمێ 27 ملیار دیناران بۆ حكومه‌تا هه‌رێمێ نه زڤراندینه"\nله‌زگین 13/02/2020 - 21:11 بڵاوکراوەتەوە لە ئابووری/كوردستان\nرێڤه‌به‌رێ به‌نكا چاندنێ ل پارێزگه‌ها دهۆكێ دیاركركو قه‌رزین چاندنێ یێن هه‌مه جۆر بۆ هه‌موو جۆرێن پرۆژیێن چاندنێ هاتنه دان نوكه ئه‌م چاڤه‌رى ده‌ركه‌ڤتنا هنده‌ك رێنمایێن نوو دكه‌ن ل پارێزگه‌ها دهۆكێ 1896 جۆتیاران قه‌زرێن چاندنێ وه‌رگرتن كو هه‌تا پێنچێ ملیار و 700 ملیۆن دیناران جۆتیاران پاره وه‌كو قه‌رز وه‌رگرتیه.\nهشیار مه‌حسن جه‌بار، رێڤه‌به‌رێ به‌نكا چاندنێ ل پارێزگه‌ها دهۆكێ بۆ(باسنیوز) دیاركركو هه‌تا نوكه جۆتیارێن دهۆكێ كوژمێ 23 ملیار و700 ملیۆن دینار بۆ حكومه‌تێ زڤراندینه وهیشتا ژێ 27 ملیار دینارێن حكومه‌تێ لایێ جۆتیاران هه‌نه بۆ حكومه‌تێ نه‌زڤراندینه. ئه‌و جۆتیارێ ماوێ خوه دا پاره ڤه‌گه‌رینت سزایێ گیرۆبوونێ ناچته سه‌ر یێ گیرۆبكه‌ت سزا كه‌ڤته سه‌ر ئه‌وژى دووڤ رێنمایێن وه‌زاره‌تا دارایێ ژمارا 15 سالا 2009ێ دڤان رێنمایان وه‌زاره‌تى دیاركریه یێ پاره گیرۆبكه‌ت دێ رێژا 12% مفا كه‌فیته سه‌ر وێ جۆتیارى.\nهشیار محسن گۆتژی: " حكومه‌تا هه‌رێما كوردستانێ هه‌ول دایه ب چه‌ند ریێن دێ هه‌ڤكاریا جۆتیاران بكه‌ت ئه‌وژى پاشخستنا زڤرینا یا قه‌ستێن چاندنێ بۆ هندى سزایێ گیرۆبوونێ ژ جۆتیاران نه‌گرت ئه‌وژى پشته‌ڤانیى بوویه بۆ جۆتیاران سالا 2014ێ هه‌تا سالا 2019ێ سال دووڤ سالیێ ڤه حكومه‌تێ زڤرینا قستان پاشڤه بریه لێ سالا 2014ێ و سالا 2015َێ ڤه‌گه‌راندنا قستا بێ مه‌رج هاتبوونه پاشڤه‌برن ل سالا 2016ێ هه‌تا سالا 2019ێ زڤرینا قستان بۆ حكومه‌تێ ب مه‌رج هاتیه پاشڤه‌برن ئه‌وژى مه‌رج ژى ئه‌و بوویه قست سالا 2017ێ بهێنه پاشڤه‌برن بۆ سالا 2018ێ ب مه‌رجه‌كێ سالا 2018َى جۆتیار قه‌رزى خوه بده‌ت هه‌كه نه‌ده‌ت سزایێ گیرۆبوونێ بكه‌فته سه‌ر وێ جۆتیارێ ئه‌وژى ب رێژا 12% یه".\nناڤهاتى ئه‌وژى ئاشكه‌را كركو هه‌ر جۆتیاره‌كێ قه‌رزێن خوه هه‌موویێ سه‌ر ئێك بده‌ت چوو سزایێ گیرۆبوونێ ژى ناهێته وه‌رگرتن ئه‌وژى پالپشتیا بۆ جۆتیاران چونكو هنده‌ك جۆتیار هه‌نه ره‌نگه سالا 2010ێ وه‌ره قه‌رزین خوه بۆ به‌نكا چاندنێ نه زڤراندینه ئه‌م دشین ب ئیك قست پارێ خوه بده‌ن ئه‌وژى كا بیست ملیۆن یان 30 ملیۆن بن یان 100 ملیۆن دیناربن دشێت هه‌موویێ سه‌ر ئێك بده‌ت دێ سزایێ گیرۆبوونێ هێته لیبۆرین.\nرێڤه‌به‌رێ به‌نكا چاندنێ زێده‌تر گۆت: "پارى هاتیه مه‌زاختن بۆ جۆتیارێن پارێزگه‌ها دهۆكێ نیزیكێ 18 جۆرێن پرۆژه‌یێن هه‌مه جۆر مفاداربووینه ژوه‌رگرتنا قه‌رزین چاندنێ وه‌كو پرۆژه‌یێن مریشكا 174 پرۆژه‌یێن په‌له‌وه‌ره وه‌رگرتیه و لێدانا بیرین ئه‌رتوازى ژى 327 بووینه و كرینا ته‌ركتوره 410 بووینه و كرینا ده‌راسه‌یێن دورینا ده‌خلۆدانى ژى 6 بووینه و 18 خانیێن پلاستیكى بووینه و كرینا ئامیرێن ئاڤدانى ژى 275 بووینه و16 پرۆژه‌یێن خۆدانكرنا میشێن هنگڤینى بووینه وماسى ژلا 13 بووینه دوو نه‌مانگه‌ه ژى بووینه و خۆدانكرنا په‌زى ژى 44 پرۆژه بووینه دگه‌ل هنده‌ك پرۆژه‌یێن خۆدانكرنا چیلا و راكیشانا هیلین كاره‌بێ وچه‌ندین پرۆژه‌یێن دێ هه‌مه جۆر بووینه و6 مخازن مبرده بووینه و پرۆژه‌كێ كامیشا ژى ئێك پرۆژه بوویه و دوو گرۆپێن په‌له‌وه‌ره ژى پاره وه‌رگرتیه".\nچاڤدێریا بازرگانیێ ل دهۆكێ: هەیڤا بۆرێدا 165 جه هاتینە دائیخستن و سزادان\nرێڤەبەرێ ساخلەمیا ئامێدیێ: هەوەكا رەشاندنا دەرمانی ل قەدشێ دهێتە ئەنجامدان\nب‌وێنە.. پەرستگەها لالش دژی ڤایرۆسی كورۆنایێ هاتە رەشاندن\nسەرمادارێن دهۆكێ هەڤكاریا خەلكێ كێم دەرامەت ولیژنا رووبەربوونا كورۆنایێ دكەن\nبابه چاویش په‌یامه‌كێ به‌لاڤ دكه‌ت


Bazmi Bazm Full HD بەزمی بەزم باسی پیاوی دەست بڕ!!!\nبۆئەوەی بەردەوامبین و پەیجەکەمان دانەخرێت تکایە ئەم پۆستە ڵایک بکەو تائەتوانی کۆمێنت بنووسە.\nWelcome To Baraw Amanj's Page


لایه‌ن‌و رێکخراوه‌کانی رۆژهه‌ڵات پشتگریی راپرسیی باشوور ئه‌که‌ن – زاگرۆس پۆست\nماڵەوە / کوردستان / لایه‌ن‌و رێکخراوه‌کانی رۆژهه‌ڵات پشتگریی راپرسیی باشوور ئه‌که‌ن\nلایه‌ن‌و رێکخراوه‌کانی رۆژهه‌ڵات پشتگریی راپرسیی باشوور ئه‌که‌ن\nپێنج شه‌ممه 10 ته‌مموز 2014\tکوردستان, هەواڵ 68 جار خوێنراوه‌ته‌وه\nهه‌وڵه‌کان بۆ به‌ڕێوه‌بردنی راپرسی له سه‌ر جیابونه‌وه‌ی باشووری کوردستان له عێراق، وڵات‌و لایه‌نه‌کانی ناوچه‌و جیهانی دابه‌شکردووه به سه‌ر دوولایه‌نی هاوڕاو دژبه‌رداو له‌و ناوه‌دا زۆربه‌ی که‌سایه‌تی‌و لایه‌ن‌و رێکخراوه‌و حزبه‌کانی رۆژهه‌ڵاتی کوردستان پشتیوانیی خۆیان بۆ جیابونه‌وه‌ی باشوور له عێراق‌و راگه‌یادندنی ده‌وڵه‌تی کوردی ده‌ربڕیوه.\nله ماوه‌ی رابردوداو دوای په‌ره‌سه‌ندنی ئاڵۆزییه‌کان له عێراق، حکومه‌تی هه‌رێمی کوردستان به کرده‌وه توانی کۆنترۆڵی ئه‌و ناوچانه بکات که پێشتر به ‘ناوچه کوردستانیه‌کانی ده‌ره‌وه‌ی ئیداره‌ی هه‌رێم’ ناسرابوون، جێگیرکردنی هێزی پێشمه‌رگه له‌و ناوچانه‌و دڵنیایی به‌خشینی سه‌رکردایه‌تیی سیاسیی باشووری کوردستان له پاشه‌کشێنه‌کردن‌و هه‌وڵه‌کان بۆ راپرسی له سه‌ر دیاریکردنی چاره‌نوسی که‌رکوک‌و جیابونه‌وه له عێراق پشتیوانیی رۆژهه‌ڵاتیه‌کانی به دوای خۆیدا هێناو هه‌ریه‌که له کۆمه‌ڵه‌ی زه‌حمه‌تکێشانی کوردستان، حزبی دێموکراتی کوردستان، کۆمه‌ڵه‌ی شۆڕشگێر، حدکا، پارتی ئازادیی کوردستان، کۆمه‌ڵه‌ی مافی مرۆڤی کوردستان‌و چه‌ند لایه‌ن‌و که‌سایه‌تی‌و رێکخراوی تر پشتگرییان له جێگیرکردنی هێزی پێشمه‌رگه له ناوچه تازه ئازادکراوه‌کانی باشووری کوردستان کردووه‌و مافی دیاریکردنی چاره‌نووسیان به مافێکی ر‌ه‌واو به‌جێ زانیوه له‌م قۆناغه‌دا.\nتێکڕای راگه‌یه‌نراو‌ه‌کان رێزگرتن له ویست‌و داخوازیی خه‌ڵکی باشووری کوردستانیان به پێویست زانیوه‌و داوای یه‌کڕیزی‌و پاراستنی ته‌بایی ناوماڵی کوردیان کردووه‌ته‌وه له باشوورو ئاماده‌یی خۆیان بۆ هه‌ر هاوکارییه‌کی پێویست بۆ هێزه‌کانی پێشمه‌رگه له ئه‌گه‌ری پێویستدا ده‌ربڕیوه.


Ku-Iran Briefing – Human Rights Violation by IRGC – نقض حقوق بشر توسط سپاه پاسداران لە شنۆ هاووڵاتییەكی كورد بە تەقەی هیزە نیزامییەكانی حكوومەت گیانی لێ ئەستێنرا - Ku-Iran Briefing - Human Rights Violation by IRGC - نقض حقوق بشر توسط سپاه پاسداران\nكوردپا: هاووڵاتییەكی كوردی خەڵكی گوندی “سەیداوێ”ی سەر بە شاری شنۆ كە لەگەڵ كۆمەڵێك خەڵكی دیكە كە سەرقاڵی كۆ كردنەوەی گیای خواردن بوون، بە تەقەی هێزە نیزامییەكانی حكوومەتی ئیسلامیی ئێران كوژرا.\nبەپێی راپۆرتی هەواڵنێری ئاژانسی كوردپا، رێكەوتی 25ی بانەمەڕ لە كوێستانی “گەلی گادەران”ی شنۆ كۆمەڵێك لە هاووڵاتییانی كورد كە سەرقاڵی كۆ كردنەوەی گیا و رێواس بوون، لەلایەن هێزە نیزامییەكانی حكوومەتی ئیسلامیی ئێرانەوە پێشیان پێگیراوە و لە ئەنجامی تەقەی راستەوخۆ هاووڵاتییەك بەناوی یووسف مەعرووفی كوڕی عەبدوڵڵا تەمەن 30 ساڵ گیانی لەدەست داوە.\nهەواڵنێری كوردپا لە درێژەدا نووسیویە، سێ كەس لە هاوڕێیانی ئەو كەسە كوژراوەش لەلایەن هێزە نیزامییەكانی حكوومەتەوە قۆڵبەست و رەوانەی شاری ورمێ كراون.\nیووسف مەعرووفی خێزاندار بووە كە بۆ بژیوی ژیانی بنەماڵەی خەرێكی كۆ كردنەوەی گژ و گیای خواردن لە كوێستانەكانی شنۆ بووە.\nهەواڵنێری كوردپا لەزاری خەڵكی ئاگارداری ئەو رووداوەوە رایگەیاندووە، شەوی 26ی بانەمەڕ رادەستی بنەماڵەكەی كراوەتەوە و لەژێر زەخت و گوشاری هێزە ئەمنیەتییەكانی حكوومەتی ئیسلامیی ئێراندا هەر بە شەو تەرمی ئەو هاووڵاتییە كوژراوە لە گۆڕستانی شاری شنۆ نێژراوە و نەیانهێشتووە بە رۆژ بنێژرێ.\nلە وەرزی بەهاردا و لە كاتی روانی گژ و گیای خواردن و رێواس لە ناوچە كوێستانییەكانی كوردستانی ئێران، هاووڵاتییانی كورد بەهۆی نەبوونی كار و بێدەرەتانی دەست دەكەنە كۆ كردنەوەیان و بۆ بژیوی ژیانیان دەیفرۆشن.\nبەپێی ئاماری تۆمار كراو لە ناوەندی ئاماری ئاژانسی هەواڵدەریی كوردپا لە ماوەی نزیك بە دوو مانگی رابردوودا لە ناوچە كوردنشینەكانی كوردستانی ئێران بەهۆی تەقەی راستەوخۆی هێزە نیزامییەكانی حكوومەت لەسەر سنوور، لەناو جادە و كوێستانەكان 6 هاووڵاتیی كورد بەهۆی جۆراوجۆر كوژراون.\nئەو كوژراوانە كۆڵبەر، كاسبكار و كرێكاری كورد بوون كەلە كاتی كوژراندا لە حاڵەتی بێدفاعیدا بوون.\nئەو ئامارە بە پشت بەستن بە ناوەندی ئاماری ئاژانسی كوردپا بڵاو كراوەتەوە و لەوانەیە ئاماری راستەقینە لەو رێژەیەش زیاتر بێت.\nلە مەریوان هێرش كرایە سەر مامۆستایەكی ئایینی به‌هۆی گوشاره‌کانی رژیمه‌وه، هه‌وڵی خۆکوژی له ناو زیندانیان دا زیاد ده‌کات


زایینی: ١٨-٠٩-٢٠١٧ - هەتاوی: ١٣٩٦/٠٦/٢٧ - ١٢:٥٩ تاران قه‌باره‌ی فۆنت:\nکوردستان میدیا: مام "حەسەن پەریزەن" باوکی شەهیدێکی حیزبی دێموکراتی کوردستانی ئیران لە شاری مەهاباد ماڵئاوایی لە ژیان کرد.\nبەپێی هەواڵی گەیشتوو بە ماڵپەڕی کوردستان میدیا، چەند ڕۆژ پێش ئێستا مام "حەسەن پەریزەن" لە تەمەنی۷۰ساڵیدا، لە نەخۆشخانەی ورمێ بە هۆی نەخۆشی کۆچی دوایی کرد.\nناوبراو باوکی شەهید "بایزید پەریزەن" بوو کە لە ساڵی ١٣٧٣ی هەتاوی بە دیلی دەکەوێتە دەستی هێزەکانی ڕێژیم و ساڵی ١٣٧٥ی هەتاوی ئێعدام کرا.


٧ ڕێنمایی زۆر گرنگ بۆ گرنگیدان بە قژت کە هەر دەبێت بیانزانیت – تۆڕی میدیایی خەڵک\n٧ ڕێنمایی زۆر گرنگ بۆ گرنگیدان بە قژت کە هەر دەبێت بیانزانیت\n2018/12/31 - 7:57 PM\nزۆر گرنگە خانمان بۆ پارێزگاری لە جوانی و ناسک و نازداریان، ڕێگاکانی پارێزگاریکردن و گرنگیدان بە قژ فێر ببن، ئەمەی خوارەوە کۆمەڵێک ڕێگایە کە ئەو ئامانجەو بۆ دەستەبەر دەکات:\n– بۆ ڕەونەق و گەشانەوەی قژت شەربەتی لیمۆی لێبدە، لەم ڤیدیۆیەدا ڕونکراوەتەوە\n– بۆ چارەسەری ئەو قژانەی کە لەملاو لاوە دێنە دەر، کرێمی قژ بە فوڵچەی ددان بدەل لە قژەکە، لەم ڤیدۆیەداڕونکراوەتەوە\n– بۆ ڕێگری لە دروستبونی تەزوی کارەبا لە کاتی قژ داهێنان، کلێنکسێک بکەرە ناو دانەکانی شانەکەوە، لەم ڤیدۆیەدا ڕونکراوەتەوە\n– کاتێک قژت تەڕە خاولی تێوە مەپێچە، چونکە دەبێتە هۆی هەڵوەرینی قژەکە.\n– دەتوانیت قەسوب بەکاربهێنیت بۆ لولکردنی قژت، لەم ڤیدۆیەدا ڕونکراوەتەوە\n– بۆ ئەوەی تۆقە لە قژت نەغزێت سپرای لێبدە.\n– دەتوانیت بۆ ڕەنگکردنی قژت لە بەشێکی کەمیدا، لەجیاتی بۆیەی قژ ڕەنگی کراوەی ماکیاژکەتی لێبدەیت.\n– کەوچکەچایەک سۆدی نان بکە شامپۆکەتەوە، کاریگەرە بۆ گەشانەوە و بەهێزکردنی قژەکەت.\n– کاتێک قژت دەشۆیت شامپۆکە بدە لە پێستە سەرت، چونکە شامپۆ بۆ پاکردنەوەی پێستە سەر دروستکراوە نەک قژەکە، دواتر ئەو کەفەی دەمێنێتەوە بەسە بۆ پاکردنەوەی قژەکەش.\nبەزمەسات35 خولەک پێش ئێستا


دارایى پەرلەمان: یەکێتى و پارتى بۆ فشارخستنە سەریەک داهات ناگەڕێننەوە دارایی\n2021.07.07 - 23:42\nئەندامێکى لیژنەى دارایى پەرلەمانى کوردستان رایگەیاند، هیچ کێشەیەک لە هەناردەى نەوت و داهاتى خاڵە سنورییەکان و باجدا نییە و تەنها یەکێتى و پارتین دەستیان بەسەر داهاتدا گرتووە و بۆ فشار خستنە سەر یەک، ئەوەش هۆکارى دواکەوتنى موچە و بەردەوامى لێبڕینە.\nعومەر گوڵپی ئەندامی لیژنەى دارایى لە پەرلەمانی کوردستان (7ى تەموزى 2021) لە راگەیەنراوێکدا رایگەیاند "هیچ کێشەیەک لە ناردنە دەرەوەی نەوت و فرۆشتنی ڕووی نەداوە و بەردەوامە، هیچ کێشەیەک لە خاڵە سنورییە گومرگییەکان ڕووی نەداوە و جوڵەی بازرگانی وەک خۆیەتی، لە باجەوە داهات بەردەوام دەگەڕێتەوە فەرمانگەکانی کۆکردنەوەی باج و لە ڕسوماتەوە داهات وەک خۆیەتی".\nسەبارەت بە هۆکارەکەش ڕونیکردووەتەوە، "تەنها و تەنها ئەوەی بووەتە کێشە هەردوو حزبى دەسەڵاتن، کە سەرۆکی حکومەت و جێگری سەرۆکی حکومەتیش هى خۆیانن، پۆستە گرنگ و هەستیارەکانیش هەر هى خۆیانن، کەچى دەستیان بەسەر داهات و قوتی خەڵکی کوردستاندا گرتووەو هەریەکەیان بۆ فشار لەسەر ئەویتریان بەشێک لە داهات ناگەڕێننەوە بۆ وەزارەتی دارایی".\nسەبارەت بەبڕى داهات ئەو پەرلەمانتارە باسى لەوەکردووە، داهاتی ڕاستەقینە بۆ مانگێک بریتییە لە نزیکەی 650 ملیار دینار لە نەوتەوە، نزیکەی 300 ملیار لە گومرگەوە، نزیکەی 90 ملیار لە باجەوە، نزیکەی 100 ملیار لە ڕسومات و سەرچاوەی ترەوە.\nدارایى پەرلەمان: موچەى ئەوانە دەبڕدرێت کە دوو موچە و سێ موچە وەردەگرن\n2021.07.15 - 08:22\nوەزارەتى دارایى بۆ ناس: بێدەنگییەکى سەیر هەیە لە ئەنجومەنى وەزیران دەربارەی پڕۆژەى بودجە\n2021.07.06 - 11:49\nمەکتەب سیاسییەک زانیارى نوێ لەبارەى کێشەى هاوسەرۆکانى یەکێتى ئاشکرا دەکات\n2021.07.20 - 21:54\nسەرکردەیەکى یەکێتى لەبارەى ’دەرکردن’ى لە پۆستەکەى رونکردنەوە دەدات\n2021.07.18 - 23:34


"دوای دوورخستنەوەی بەڕێوەبەرێکی گەرمیان پلەکەی بەرز کراوەتەوە"\n:: AM:11:45:22/10/2019 \nئه‌ندامانی گه‌رمیان له ئه‌نجوومه‌نی پارێزگای سلێمانی كه له‌سه‌ر پشكی گۆڕانن باس له دوورخستنه‌وه‌ی به‌ڕێوه‌به‌ری وه‌به‌رهێنانی گه‌رمیان ده‌كه‌ن كه سه‌ر به یه‌كێتی نیشتمانی كوردستانه، به گوته‌ی خۆیان دوورخستنەوەی بەرپرسەکە بەهۆی بەدواداچوونی ئەوان بووە، بەڵام بەرپرسەکە دەڵێ، ئه‌وه‌ی ده‌گوترێت راست نییه و خۆم داوام كردووه بچمه ده‌سته‌ی گشتی وه‌به‌رهێنان و داواکەم پەسند کراوە.\nلە ئەنجامی بەدواداچوونی ئەنجوومەنی پارێزگا دوور خرایەوە\nئەمڕۆ سێشەم 22ی تشرینی یەکەم، كه‌ریم عه‌لی، ئه‌ندامی ئه‌نجوومه‌نی پارێزگای سلێمانی له‌سه‌ر لیستی گۆڕان به "وشه"ی راگه‌یاند، ماوه‌ی دوو رۆژه به‌ڕێوه‌به‌رایه‌تی وه‌به‌رهێنانی گه‌رمیان به وه‌كاله‌ت به‌ڕێوه‌ده‌برێت و به‌ڕێوه‌به‌ره‌كه‌ی له پۆسته‌كه‌ی دوور خراوه‌ته‌وه.\nزیاتر روونی دەکاتەوە، راپۆرته‌كانمان كاریگه‌ری هه‌بووه له‌سه‌ر دورخستنه‌وه‌ی ئه‌و به‌رپرسه كه ئاراسته‌ی ده‌سته‌ی وه‌به‌رهێنانمان كردوه.\nخۆم داوای گواستنەوەم کردووە بۆ دەستەی گشتی و پەسند کراوە\nعومه‌ر محه‌مه‌د، به‌رێوه‌به‌ری وه‌به‌رهێنانی گه‌رمیان بۆ "وشه" دەڵێ، له رۆژی 13ی ئه‌م مانگه‌وه داواكارییه‌كم ئاراسته‌ی سه‌رووی خۆم كرد به گواستنه‌وه‌م له وه‌به‌رهێنانی گه‌رمیانه‌وه بۆ ده‌سته‌ی گشتی وه‌به‌رهێنان له هه‌ولێر، بۆ ئەوەی له‌وێ ده‌ست به‌كار بم.\n"ره‌زامه‌ندی دراوه به گواستنه‌وه‌م بۆ هه‌ولێر بۆ ده‌سته‌ی گشتی وه‌به‌رهێنان، ئێستاش کەسێكی تر به‌ڕێوه‌به‌ری وه‌به‌رهێنانه به وه‌كاله‌ت" عومەر محەمەد وای گوت.\nبه‌رێوه‌به‌ری پێشووی وه‌به‌رهێنانی گه‌رمیان دووپاتی دەکاتەوە، من دوور نەخراومەوە خۆم بنیاتنەری بەڕێوەبەرایەتی وەبەرهێنانی گەرمیان بووم و ئەوەی لەبارەمەوە دەگوترێت راست نییە و خۆم داوای گواستنەوەم کردووە.\nرۆژی 17ی مانگی رابردوو ، "وشه" له زاری پۆلیسی گه‌رمیانه‌وه ئاشكرایكرد ، به‌رێوه‌به‌ری وه‌به‌رهێنانی گه‌رمیان له‌سه‌ر دادگای ده‌ست پاكی له‌گه‌رمیان و به‌پێی ماده‌ی 307 له یاسای سزادانی عێراقی له‌لایه‌ن پۆلیسه‌وه ده‌ستگیركراوه،پاش چه‌ند رۆژێك ئازادكرا.


NRT TV | جیهان | ئەردۆغان: لەوانەیە بنکەی سەربازیی ئەنجەرلیک دابخەین\nوەزارەتی ئاوەدانكردنەوە: ھێڵی شەمەندەفەر بە سێ قۆناغ دروستدەكرێت\nماکرۆن: یەکیتی ئەوروپا سازش لە سەر سزاکانی ئێران ناکات\nنەتەوە يەكگرتووەكان داواى جێبەجێکردنى ئاگربەستى جیهانى دەکات\nوێنە.. لە برادۆست دەستبەسەر بڕی ١٠ کیلۆگرام ماددەی هۆشبەردا گیرا\nبەرپرسی شانە نوستووەکانی داعش لە مەخمور دەستگیرکرا\nڤیدیۆ.. لە کەلکە سماق ئۆتۆمبێلێکی گواستنەوەی سوتەمەنی گڕیگرت\nنرخی دراو لە بازاڕەکانی هەرێمدا\nدەستەی دەستپاکی عێراق ئاماری سێ مانگی رابردووی بڵاوکردەوە\nئەردۆغان: لەوانەیە بنکەی سەربازیی ئەنجەرلیک دابخەین\nڕەجەب تەیب ئەردۆغان، سەرۆک کۆماری تورکیا\n13227 جار خوێندراوەتەوە\nسەرۆکی تورکیا ڕایگەیاند، لە ئەگەری بەردەوامبوونی سزاکانی ئەمریکا بۆ سەر وڵاتەکەی، ئەوا لەوانەیە بنکە سەربازییەکانی ئەنجەرلیک و کورەجیک دابخات.\nمیدیاکانی تورکیا بڵاویانکردەوە، کەمێک لەمەوبەر ڕەجەب تەیب ئەردۆغان، سەرۆکی تورکیا ڕایگەیاند، لە ئەگەری بەردەوامبوونی سزاکانی واشنتۆن بۆ ئەنقەرە، ئەوا ئەگەر پێویستیکرد، بنکە سەربازییەکانی ئەمریکا، ئەنجەرلیک و کورەجیک کە لەناو خاکی وڵاتەکەیدان، دادەخات.\nچەند ڕۆژێک پێش ئێستاش مەولود چاوشئوغڵو، وەزیری دەرەوەی تورکیا جگە لە هەڕەشەکردنی بە داخستنی ئەو دوو بنکە سەربازییەی ئەمریکا لە تورکیا، ئاماژەی بەوەشدابوو، "ئێمە دەمانەوێت سیستمی بەرگری ئێس-٤٠٠ی ڕوسی بکڕین و ئەوەش، هیچ کارناکاتە سەر فڕۆکەی ئێف-٣٥ی ئەمریکی، چونکە تورکیا خۆی یەکێکە لە هاوبەشەکانی پەرەپێدانی ئەو فڕۆکە جەنگییە". ئەوەش بەو مانایەی کە تورکیا زانیاریی لەسەر چەکی ئەمریکی بە ڕوسیا نادات.\nبنكەی ئینجەرلیكى سەربازی لە وڵاتی توركیایە و ٨ كیلۆمەتر لە رۆژهەڵاتی ئەدەنەوە دوورە. لە ساڵی ١٩٩١ ئەمریکا بەمەبەستی هێرشكردنە سەر حكومەتی عێراق و رژێمی سەدام حوسێن دروستیكرد، لەكاتی جیاوازیشدا لەلایەن بەریتیانیا و توركیاوە بەكارهێندراوە. هاوکات، بنکەی ڕاداری کورەجیک دەکەوێتە پارێزگای مالاتیا لە باکوری کوردستان و لە ساڵی ٢٠١٢ لەلایەن پەیماننامەی باکوری ئەتڵەسی (ناتۆ)وە بۆ بەرپەرچدانەوەی موشەکی بالیستی بونیادنراوە.\nماڵپەڕێکى ئەمریکى گومانێک لەسەر کوشتنی خێزانە کوردەکەی بەغدا بڵاودەکاتەوە\nکاتی ناردنی ٣٢٠ ملیارەکەی بەغدا ئاشکراکرا\nبەغدا پارەی گەنمی جوتیارانی هەرێمی نارد


سه‌ره‌تا ده‌مهه‌وىَ له‌وه‌وه ده‌ست پیَبكه‌م كه تاراوگه ئه‌و شویَنه‌یه كه كه‌سانى تاراو یا تاریَندراو له خودا كۆ ده‌كاته‌وه و چه‌مكیَكى مه‌كانییه و چوارچیَوه‌یه‌كى جوغرافییه له ده‌ره‌وه‌ى سنووره‌كانى زیَد و نیشتمان . تاراوگه شویَنگه و هانده‌ریَكى گه‌وره‌ى نویَبوونه‌وه و داهیَنانه . له ئه‌ده‌بیات و فه‌رهه‌نگى ئیَمه‌ى كورددا غووربه‌ت هه‌میشه ماناى نیَگه‌تیڤى هه‌بووه . میَژووى كورد هه‌ر له سه‌ره‌تاى په‌یدابوون و ده‌ركه‌وتنى به هه‌ریَمى كوردستان كه بىَ گومان كۆچ وتاران روویه‌كى دیكه‌ى ژیانى كورده ، ئاكام و به‌هه‌رمى كۆچیَكى به كۆمه‌ڵ و میَژووى تاران و دابرِان و دوور خرانه‌وه‌یه . كه‌م نه‌ته‌وه له‌م ناوچه‌یه‌دا هه‌یه به رِاده‌ى كورد تووشى كۆچرِه‌و بووبىَ ، چ وه‌ك كۆچ و ره‌وى ناو زیَدى خۆى و ده‌ركران و ره‌وكردنى له لایه‌كه‌وه بۆ لایه‌كى ترى كوردستان ، چ وه‌ك تاراندن و ده‌ركردن له كوردستان به‌ره‌و هه‌نده‌ران . قوناغى نوىَ به تایبه‌تى له ده ساڵى رابردوودا كۆچ نه ته‌نیا بۆ گه‌لى كورد ، به‌ڵكوو له ژیانى هه‌موو گه‌ل و نه‌ته‌وه‌كانى دیكه‌شدا سه‌رى هه‌ڵداوه. قوناغیَك كه له دواى شه‌رى یه‌كه‌مى جیهانى و دابه‌ش بوونى گه‌لى كورد و نیشتمانه‌كه‌ى به سه‌ر چه‌ند وڵاتى ناوچه‌كه‌دا هاتووته ئاراوه . له‌م قۆناغه دایه كه ده‌سته‌ڵاتى یاسایى و حكومه‌ته‌كانى ئه‌م وڵاتانه له پیَناوى پیَكهیَنان و دروست كردنى نه‌ته‌وه و پیاده كردنى پرۆژه‌ى ده‌وڵه‌ت – نه‌ته‌وه ؛ هه‌وڵ بۆ سرِینه‌وه‌ى شوناسى نه‌ته‌وه‌یى و ئه‌تنیكى كورد ده‌ده‌ن و له‌م قۆناغه‌دایه كه بیر و هه‌ستى نه‌ته‌وه‌یى له لاى كوردیش وه‌ك دژكرده‌وه و ریَفلیَكسیَك له به‌رامبه‌ر ئه‌و هه‌وڵانه دیَته ئاراوه . كیَشه‌یه‌ك به ناوى كیَشه‌ى كورد باڵ به سه‌ر گشت لایه‌نه‌كانى ژیانى كۆمه‌ڵایه‌تى و تاكه‌كه‌سى ئیَمه‌دا ده‌كیَشىَ و ئیَتر لیَره‌وه كۆچى كورد مانا و رووخسارى نوىَ به خویه‌وه ده‌گرىَ. ده‌توانین كۆچ و ره‌و بۆ ئه‌م هۆكارانه‌ى خواره‌وه بگه‌ریَنینه‌وه :\nهۆكارى سیاسى , ئابۆرى , كلتوورى , مه‌زهه‌بى .\nبه هۆى نه‌بوونى ئازادى راده‌ربرِین , پیَشلكردنى مافى مرۆڤ و ئازادییه تاكه كه‌سییه‌كان و له به‌ر چاو نه‌گرتنى مافه نه‌ته‌وه‌ییه‌كان , گه‌لى كورد به گشتى و ژنى كورد به تایبه‌تى وه‌ك نیوه‌ى كۆمه‌ڵیش دوو قات ده‌چه‌وسیَته‌وه و زوڵمى لیَده‌كرىَ و له مافه سه‌ره‌تاییه‌كان بىَ به‌ش ده‌بىَ . ئه‌وه له هۆكاره سیاسى یه‌كانن وه‌ك هۆكارى سه‌ره‌كى و ، سه‌ره‌رِاى ئه‌وه‌ش بارى كلتووریش ده‌توانىَ هۆكاریَكى دیكه بىَ بۆ دوورخرانه‌وه و ده‌ركران و نیشته‌جىَ بوون له تاراوگه . له به رخراپى بارى ئابوورى و نه‌بوونى گوزه‌ران و ئیمكانات و ریفاهیاتى باش , و بىَ كارى و نه‌بوونى كارگه و كارخانه‌ى پیَشه‌سازى (سنعه‌تى) له ناوچه‌كانى كوردستان و دزینى سه‌روه‌ت و سامانى كوَمه‌ڵََگاكه‌مان تاكى كورد به ناچارى كۆچ ده‌كا بۆ باشتر بوونى وه‌زعى ئابوورى ، یان به هۆى ئه‌وه‌ى كه كۆمه‌ڵگاى كورده‌واریمان كۆمه‌ڵگایه‌كى مه‌زهه‌بی و نه‌ریتییه و مه‌زهه‌ب به سه‌ر كلتوور و فه‌رهه‌نگماندا زاڵه ، تاكى كورد له‌وانه‌یه تواناى به‌رگرى كردنى له به‌رامبه‌ر ئه‌و دیارده‌یه‌دا نه‌بىَ و ریَگه‌ى تاراوگه به ئاسانى ده‌گریَته به‌ر.\nپیَموایه دوورى و تاران و تاراوگه كاریگه‌رى راسته‌وخۆى هه‌یه له سه‌ر هه‌ستى نه‌ته‌وه‌یى تاكى كورد به گشتى و به تایبه‌تى ژن ، كه‌سیَك كه ده‌تارىَ و ریَگه‌ى تاراوگه ده‌گریَته به‌ر ، له تاران هه‌ست به كه‌مایه‌تیه‌ك سه‌باره‌ت به‌و دنیاى كه ئه‌و به جیَى هیَشتووه و ئه‌و دنیایه‌ى كه تیَدا ده‌ژى ، ده‌كا . له‌و چوارچیَوه جوغرافیاییه‌ى ئه‌ودا فه‌رهه‌نگ و كلتوور و كۆمه‌لیَك دابونه‌ریتى سواو و دواكه‌وتوو سه‌باره‌ت به ژن به‌ریَوه ده‌چیَ كه ژن به‌و هۆیه‌وه ناتوانىَ رۆل و كه‌سایه‌تى سه‌ربه‌خۆى خۆى هه‌بىَ ، هه‌میشه پشت به باوك و برا و هاوسه‌ر و منداڵانى كۆرى خۆى ده‌به‌ستىَ . بۆ نموونه كه‌م ده‌بیندرآ كه كچ به ئاره‌زووى خۆى ژیانى هاوبه‌ش پیَكبیَنىَ كه به داخه‌وه تا ئیَستاش ئه‌م دیارده‌یه هه‌ر له كوردستاندا به‌رده‌وامه و پیَرِه‌وى لىَ ده‌كرىَ ، ئه‌وه‌ش به هۆى نزمبوون و له خواره‌وه بوونى ئاستى فه‌رهه‌نگى و كۆمه‌ڵاتیامه ، یان ژن به هۆى ئه‌و كیَشه و گرفت و ناكۆكییانه‌ى كه له بنه‌ماڵه‌دا هه‌یه‌تى ناتوانىَ رىَ ته‌ڵاق و جیابوونه‌وه بگریَته به‌ر و كۆتایى به‌و دۆزه‌خه بیَنىَ كه بۆى پیَكهاتووه كه ئه‌م ره‌وشه بۆ دوو هۆكار ده‌گه‌ریَنمه‌وه :\n-- له لایه‌ك له به‌ر ئه‌و روانین و بیركردنه‌وه چه‌وتانه‌ى كۆمه‌ڵگاكه‌مان و له لایه‌كى دیكه‌شه‌وه سه‌ربه‌خۆ نه‌بوونى بارى ئابوورییه . له‌كۆمه‌ڵگا\nشه‌رقی و به تایبه‌ت پیاو سالاره‌كاندا ژن هه‌میشه وه‌ك بوونه‌وه‌ریَكى ناته‌واو سه‌یرى كراوه و هه‌میشه وتوویانه كه ژن نابىَ پیَ له به‌رِه‌ى خۆى زیاتر راكیَشىَ . كه‌وابوو ژنیَك كه له كۆمه‌ڵگایه‌كى وادا گه‌وره بووبىَ و ته‌مه‌نى منداڵى و میَرمنداڵى و لاویَتى خۆى له‌وىَ تیَپه‌رِ كردبىَ بۆ ئه‌وه‌ى ژنیَكى باش و نموونه و دایكیَكى فیداكار بىَ به دواى شوناسیَكى نوىَ و قایمدا ده‌گه‌رِىَ . بۆیه ده‌بیَته ژنى پیاویَك كه ئه‌ویش به‌رهه‌مى بیرو هزرى كۆمه‌ڵگاى باوك و پیاوسالارییه ، ژنیَك كه هیچ كات ئه‌و ده‌رتانه‌ى نه‌بووه به ئازادى بیر بكاته‌وه و خۆشه‌ویست یان ئه‌و كه‌سه‌ى كه خۆى به دڵییه‌تى هه‌ڵیبژیَرآ .\nئیَستاشى له گه‌ڵ بىَ ژنان بۆ شوناسى كۆمه‌ڵایه‌تى خۆیان ده‌بىَ له سایه و په‌ناى پیاوان دابن . ژنان له بنه‌ماڵه‌دا وه‌ك هاوسه‌رانى باش ، كچانى باش و دایكانى نموونه له كۆمه‌لگادا به قه‌بول كردنى ئه‌و یاسا و ریَسا و سوننه‌ته سوواو ودواكه‌وتووانه‌ى كه پیاو دانه‌رییه‌تى و دایده‌رِیّژآ هوییه‌ت و شوناسى كۆمه‌ڵایه‌تى وه‌ده‌ست دیَنن و بۆ باشتر وه‌ده‌ست هیَنانى ئه‌م رۆله رۆژانه هان ده‌دریَن و ته‌شویق ده‌ركریَن .\nبا هه‌ر چه‌ند به كورتى و سه‌رپیَیانه بىَ به‌راوردیَك له نیَو ژنانى كۆمه‌ڵَگاى خۆمان و ژنانى رۆژئاوادا بكه‌ین . بائه‌وه‌ش لیَره‌دا زیاد كه‌م كه ئیَمه‌نابیَ به هه‌موو كلتوریَكىَ ئه‌وىَ (تاراوگه) بلیَن باش یان خراپ و به هه‌موو شته‌كانى ئیَره (كوردستان) بلیَن جوان یان ناشرین . هه‌روه‌ك له سه‌ره‌تادا باسم كرد ژن به هۆى كۆمه‌لیَك گیرۆگرفت و كۆت و به‌نده‌وه ناتوانىَ ئه‌و ژیانه نادڵخواز و زۆره‌ملییه به جیىَ بیَلىَ و كۆتایى به‌و دۆزه‌خه بیَنىَ كه بۆیان پیَكهیَناوه ، سه‌ره‌رِاى ئه‌و هۆیانه‌ى كه پیَشتر ئیشاره‌م پیَكرد ، ناعه‌داڵه‌تى بنه‌ماڵه و به هیَند نه‌گرتنى قسه‌ى ژنان پاشان ده‌وڵه‌ت ویاساش به‌و جۆره‌ى كه ده‌بىَ پشتیوانى لىَ ناكا . جیاوازیى نیَوان ژنانى كوردستان به تایبه‌تى و وڵاتانى جیهان سییَهه‌م به گشتى له گه‌ڵ ژنانى وڵاته دیَمۆكرات و پیَشكه‌وتووه‌كان له‌وه‌دایه كه ژنى كورد له رووى ئابوورییه‌وه سه‌ربه‌خۆ نیه و به‌رده‌وام چاو له ده‌ستى باوك و برا و میَرد و .....هتد .\nیاسا و ریَوشویَنه‌كان پیاو سالارانه‌ن و به گشتى یاسا له‌م كۆمه‌ڵگایانه‌دا پشتى پیاوان ده‌گرآ ، كۆمه‌ڵیَك داب و نه‌ریتى سوواو و دواكه‌وتووانه‌ش ریشه‌یان له كۆمه‌ڵگا داكوتاوه كه سه‌رچاوه‌ى زۆر نه‌هامه‌تى بۆ كۆمه‌لگا و له سه‌روویشیانه‌وه بۆ ژنانن ، به‌ڵام له كۆمه‌ڵگاى پیَشكه‌وتوو و دیَمۆكراتیكدا ژن له رووى ئابوورییه‌وه سه‌ربه‌خۆیه و چاو له ده‌ستى پیاوان نیه ، ته‌نانه‌ت ئه‌گه‌ر ژنیَكیش نه‌خویَنده‌وار بآ و نه‌توانیَ كاریَك بكا هه‌ر به‌و حاڵه‌ش مووچه‌ى خۆى هه‌یه و ده‌توانآ له سه‌ر پیَى خۆى راوه‌ستآ ، له رووى یاسایشه‌وه جیاوازییه‌ك له نیَوان ژن و پیاودا نیه و ئه‌گه‌ریش هه‌بیَ له چاو كۆمه‌ڵگاى ئیَمه زۆر به‌رچاو نیه . كیَشه‌یه‌ك كه بۆ زۆربه‌ى ئه‌و كه‌سانه‌ى به‌ره‌و هه‌نده‌ران كۆچ ده‌كه‌ن جیاوازى به‌رچاوى ئه‌و كۆمه‌ڵگایه‌یه كه لیَى ژیاوه له گه‌ڵ ئه‌و كۆمه‌ڵگایه‌ی ده‌یهه‌وىَ لیَى بژى . ئه‌م قۆناغه قۆناغیَكى زۆر هه‌ستیاره ، ژیانى زۆر بنه‌ماڵه له‌م قۆناغه‌دا تووشى لیَكترازان بووه و ده‌گه‌رِیَته‌وه بۆ جیاوازى ئه‌و دوو كۆمه‌ڵگایه .\nئه‌وه كه بلیَن ژنانیش له رۆژئاوادا به هه‌موو خواست و ماف و ئازادیی و داواكانیان گه‌یشتوون راست نییه و زیاده‌رِۆیمان كردووه ، به‌ڵام ده‌توانم به راشكاویى ئه‌وه بڵیَم له كۆمه‌ڵگا رۆژئاوایه‌كاندا ژن بۆ خۆیه‌تى و كه‌سایه‌تى سه‌ربه‌خۆى خۆی هه‌یه ، حیساب له سه‌ر خۆى ده‌كرىَ نه‌ك له سه‌ر ده‌وروبه‌رى ، تا راده‌یه‌ك له لایه‌نى ئابوورییه‌وه سه‌ربه‌خۆیه ، برِوا به خۆ بوونى تیَدا به‌هیَزه ، هه‌ڵبژاردنى هاوسه‌ریش مافى سروشتى هه‌ر كه‌سیَكه و ئاره‌زوومه‌ندانه‌یه و شتیَك به ناوى پیَكهیَنانى ژیانى زۆره‌ملیى هه‌ر وجوودى نیه و سه‌ره‌راى ئه‌وه‌ش یاسا پشتیوانیه‌تى.\nسیمۆن دوبوار له كتیَبى ره‌گه‌زى دووه‌مدا نووسیویه‌تى :\nپیَوه‌ندى نیَوان دوو مرۆڤ ، ئه‌گه‌ر هه‌وڵیَك بیَ بۆ ئه‌وه‌ى یه‌كیَكیان به هۆى ئه‌وى دیكه‌یانه‌وه خۆى كامڵ و ته‌واو بكا سه‌ره‌نجام شكست دیَنآ . چونكه ئه‌وه نیشان ده‌دا كه ئه‌و مرۆڤه ئینسانیَكى ناته‌واوه . پیَكه‌وه‌نانى ژیانى هاوبه‌ش ده‌بىَ به به‌شدار بوونى دوو مرۆڤى خود موختار بیَ . نیكى كه‌وى و لویس به‌گ له هه‌ڵسوورِاوانى بزووتنه‌وه‌ى ژنان كه كتیَبى "ژنان له دونیاى موسلمان"یان نووسیوه ؛ ده‌ڵیَن : ئه‌و به‌ربه‌ستانه‌ى و كه مه‌زهه‌ب و سوننه‌ت له لایه‌ك ده‌ست و باڵى پیاوان ئاوه‌ڵا ناكا و ئه‌و فشار و ترسانه‌ى كه مۆدیَرنیَراسیۆن به هۆى خاوه‌ن كار و به‌رپرسانى ئیدارى و ریًَكخراوه ده‌وله‌تییه‌كان و به‌ده‌ست تیَوه‌ردان و به‌ریَوه‌بردنى بیرى سیاسى كه پیَكهاتووه ، والیَده‌كان بچه‌سپیَن به ته‌نیا ناوه‌ندیَك كه هیَشتا له ده‌ستیان دایه و كۆنترۆلى ده‌كه‌ن و به هه‌موو هیَزى خۆیانه‌وه پیَش به ئاڵوگۆر له رۆلى ره‌گه‌زى و له شویَنى نادیموكراتیانه و پیاو سالارانه‌ى بنه‌ماله بگرن .\nژنان كه زۆربه‌ى هه‌ره زۆریان به هۆى فشارى سیاسییه‌وه تاراوگه هه‌ڵده‌بژیَرن له یه‌كه‌م ساڵه‌كانى نیشته‌جىَ بوونیان له تاراوگه ئه‌وانیش هه‌روه‌ك پیاوان ساڵانى چاوه‌رِوانیانه و كونجكۆڵ ده‌بن . سالانیَكه بۆ دۆزینه‌وه‌ى پیَگه و شویَنیَك له ولاتیَكدا كه هیَچ پیَوه‌ندیه‌كى به هه‌لوومه‌رجى ژیانى پیَشووى ئه‌وانه‌وه نیه ساڵانى به دوادا گه‌رِانه ویَراى كه‌شف و دۆزینه‌وه‌ى شتى نوىَ كه له لایه‌ك سه‌رنج راكیشه و له لایه‌كى دیكه‌شه‌وه جیىَ نیگه‌رانییه . ئه‌و ساڵانه ساڵانى جیَگیر بوونى سه‌ره‌تاییه ، پاشان ژنان به دواى ناسینیَكى زیاترن له كۆمه‌لگا و شویَنى ژیانیان . ئا لیَره‌دا كه روانینیَكى نادروست و نا به‌جیىَ له شیَوه‌ى هه‌ڵسوكه‌وتى ژنان له وڵاتانى رۆژئاواییدا پیَك دىَ و وا دیَته به‌ر چاو كه گوایه ژن شیَت و شه‌یداى كۆمه‌لگاى رۆژئاوایه . ئه‌وه‌ى كه زیاتر بۆ ژنان سه‌رنج راكیَشه شیَوه‌یه‌كى دیكه‌ى ژیان كردنه. بۆ نموونه ژن ده‌توانىَ به ته‌نیا بژى به بىَ ئه‌وه‌ى خراپ قه‌زاوه‌تى له سه‌ر بكرىَ ، ده‌توانىَ به ته‌نیایى ژیانى به‌ریَوه ببات و ئه‌و ده‌ره‌تانه‌ى بۆ ده‌ره‌خسیَ كه بیر بكاته‌وه له رابردووى خۆى و ئه‌و شتانه‌ى كه به دریَژایى ته‌مه‌نى بۆى بڤه و عه‌یبه بووه .\nلیَره‌دا تیَك هه‌ڵچوونیَكى جیددى ده‌روونى بۆ دروست ده‌بىَ و له راستیدا گرفتى له‌وه‌وه ده‌ست پیَده‌كا بیر له‌وه ده‌كاته‌دا ده‌توانرىَ به شیَوه‌یه‌كى دیكه ژیان بباته سه‌ر و هه‌موو كات له ناوخۆیدا ده‌بآ . به‌ڵام به‌شیَك له پیاوان به شیَوه‌یه‌كى دیكه له هه‌وڵدان ، هه‌وڵدانه‌كه‌شیان كه‌متر زه‌ینى و ده‌روونییه ، هه‌وڵدانى ئه‌وان بۆ پاراستن و راگرتنى ئه‌و داب و نه‌ریتانه‌ى رابردووه ، ئه‌وان ده‌زانن كه فه‌زاكه ، فه‌زایه‌كى گونجاو نییه بۆ راگرتن یان په‌روه‌رده‌كردنى ئه‌ندیَشه‌كانیان ، به‌لام ئاماده‌ش نین هه‌روا به ئاسانى و بىَ به‌ره‌نگارى هه‌موو ئه‌و شتانه‌ى كه سالانیَكه خۆیان پیَوه راناوه له ده‌ستى بده‌ن .\nسیمۆن دوبوار هه‌ر له‌م پیَوه‌ندییه‌دا نووسیویه‌تى : پیاو هه‌ر له‌و كاته‌ى ژنى له جیَگاى گه‌رم و سارد ده‌وىَ ، ده‌یهه‌وىَ هه‌ر بۆ خۆى بآ . پیاو داوا له ژنه‌كه‌ى ده‌كا كه دڵى پآ ببه‌ستىَ و له گه‌ڵ ئه‌وه‌شدا وهاوكات ئازادى بكا ، دووپات بوونه‌وه‌ى رۆژگاره‌كانى بۆ مسۆگه‌ر بكا و به‌ڵام دڵى نه‌ره‌نجیَنىَ هه‌موو كات ئاماده بىَ ، به‌ڵام هیَچ كات موزاحیمى نه‌بىَ . به‌و مانایه كه هه‌رچى دڵى ویستى بیكا و بآ دڵى خۆى نه‌كا.\nژنى كورد له شكڵیَكى نویَ كه له تاراوگه له گه‌ڵى به‌ره‌ورِوویه ئه‌ركى وه‌ك ژن قورستر ده‌بىَ ، ئه‌و كه له كوردستان بۆ راگرتنى منداڵه‌كه‌ى له ماڵى خه‌زووره‌ى یان ماڵى باوكى خۆى یان كه‌سانى ده‌ورووبه‌رى یارمه‌تى وه‌رده‌گرت ، له تاراوگه و دووریدا و به ته‌نیایى ئه‌و ئه‌ركه‌ى له سه‌ر شانه . پىَ ئه‌سپاردنى به‌شیَك له‌م ئه‌ركانه به باوكان هیَزیَكى زۆرى لیَوه‌رده‌گرىَ پیَك هه‌ڵپرژان و توورِه بوونیَكى نوىَ پیَك دیَنىَ . پیاو له نیَو ئه‌و ئیمكاناتانه‌ى له زیَد و نیشتمانى ، خۆى له ده‌ستى داوه رۆلى بژیَوى و نانهیَنه‌رى بنه‌ماڵه كه گرینگییه‌كى تایبه‌تى پیَدابوو به شیَوه‌یه‌كى كاتى لىَ ده‌سیَندرىَ . وه‌رگرتنى هه‌لومه‌رجى نوىَ له پیاواندا قورستر به‌ریَوه ده‌چىَ ئه‌م خۆ گۆنجاندن و ریَخستنه‌ش له ژناندا گه‌لیَك ئاسانتره .\nمرۆڤى كورد به گشتى له تاراوگه هه‌ست به جیاوازییه‌ك له كلتوور و فه‌رهه‌نگى خۆى ده‌كا و ئه‌و كورده‌ى له كوردستانه‌وه روو له ئه‌وروپا ده‌كا ، ئه‌گه‌ر برِیارى به جیَهیَشتنى شته نیَگه‌تیڤه‌كانى كلتوورى كوردستانى نه‌دابىَ به دڵنیاییه‌وه تووشى گیروگرفت و كۆمه‌ڵیَك قه‌یرانى شه‌خسى و بنه‌ماڵه‌یى ده‌بىَ . ئه‌و كوردانه‌ى له ده‌ره‌وه‌ى وڵاتى خۆیان ده‌ژین ئه‌گه‌ر به عه‌قلیَكى نوىَ و پیَشكه‌وتوو شته دواكه‌وتووه‌كانى كۆمه‌ڵگاى كورده‌وارى فرىَ نه‌ده‌ن و به‌جیَى نه‌هیَلىَ و به وه‌رگرتنى شته باش و پۆزه‌تیڤه‌كانى ئه‌وىَ (تاراوگه) هه‌ڵسووكه‌وت له گه‌ڵ ژیانى خۆیدا نه‌كا ژیانیَكى سه‌ركه‌وتووى نابىَ.\n-\tهه‌فته‌نامه‌ى رۆژهه‌لات\n-\tایران امروز


وێنەی کوڕێکی گەنجی نیشتەجێی دارستانەکانی ئەمازۆن لە بەرازیل، بەم دواییانە وەک سمبوڵی “سەختیی ڕێگای ڤاکسینکردن” لە جیهاندا ناسرا، کاتێک باوکی شەش کاتژمێر بە کۆڵ گواستەوە بۆ ناوەندێكی ڤاکسینکردن دژی ڤایرۆسی کۆرۆنا.\nوێنەکە لەلایەن پزیشکێکی تیمی ڤاکسینکردنەوە لە بەرازیل گیراوە، نیشانی دەدات کاتێک کوڕێک بە ناوی “تاوی، تەمەن 24 ساڵ”، باوکی بە ناوی “واهو، تەمەن 67 ساڵ” دەگوازێتەوە تا لەگەڵ خۆی ڤاکسینی دژەکۆرۆنا وەربگرێت.\nئەو دوو کەسە کە دانیشتووی ڕەسەنی ناوچەی ئەمازۆنن، شەش کاتژمێر بەناو دارستان و ڕوبارۆچکەکانی دارستانەکەدا ڕێیانکردووە تا گەیشتوونەتە ناوەندەكە.\nبەپێی ئاماری حکومەتی بەرازیل، تا ئێستا 853 کەس لە خەڵکی ڕەسەنی ئەمازۆن بەهۆی ڤایرۆسی کۆرۆناوە گیانیان لەدەستداوە.\nهاوکات ئامارێکی دامەزراوەی “ئەپیب” نیشانی دەدات لەنێوان بەهاری ساڵی 2020 تا بەهاری 2021 هەزار کەس لە خەڵکی ڕەسەنی ئەمازۆن بە ڤایرۆسی کۆرۆنا گیانیان لەدەستداوە.\nفێرناندۆ پێسوا.. هونەری وەرگێڕان\nنازانم ئەگەر کەسێک هەبێت مێژووی وەرگێڕانی نووسیبێتەوە، ڕاستە کتێبێکی گەورە و لاپەڕەزۆری لێ دەردەچێت، بەڵام زۆریش سەرنجڕاکێش دەبێت.…


یارمەتییەکانی ئێران بووە هۆی لەناو چوونی داعش لە ناوچەکە - Mehr News Agency\n3 rêbendanê 2018 - 12:32\nNews Code 15759\nبە ڕاپۆرتی ئاژانسی هەواڵی مێهر لە ماڵپەڕی ڕاگەیاندنی سەرۆک کۆماری، حەسەن ڕۆحانی شەوی سێشەممە لە وتووێژی تەلەفۆنی لە گەڵ ئیمانۆیل مەکرۆن سەرۆک کۆماری فەڕەنسا،وێڕای پیرۆزبایی ساڵی نوێی زایینی لە دۆڵەت و نەتەوەی فەڕەنسا، هیوای خواست تا لە ساڵ نوێ قووڵتر و پتەوتر بوونی هاوکاری دۆستانە و هەمە لایەنەی ئێران و فەڕەنسا ببینین.\nڕۆحانی بە وتنی ئەوەی کە سیاسەتی بنەڕەتی کۆماری ئیسلامی ئێران لە سەر پەرەپێدان بە ئاشتی و ئاسوودەیی و پاوەجێیی ناوچەکەیە وتی: بوونی ئێمە لە عێراق و سووریا لە سەر داوەتی فەرمی دەوڵەتی ئەو وڵاتانە بووە ئەمڕۆ بۆ هەمووان ڕوونە کە هەوڵەکان و یارمەتییەکانی ئێران بووەتە هۆی لەناو چوونی داعش لە ناوچە.\nڕۆحانی بە ئاامژە بە ئەوەی کە لە سەر ئەو باوەڕەین کە چارەنووسی هەر وڵاتێک تەنیا بە ئیرادە و خواستی خەڵکەکەی دیاری دەکرێت، زیادی کرد: هەمووان دەبێ بۆ بەڕێوە چوونی هەڵبژاردنی ئازاد لە عێراق هەوڵ بدەین.\nڕۆحانی هەروەها داوای کۆتایی هاتنی شەڕ و گەمارۆی سووریا و یەمەن و ناردنی یارمەتی مرۆڤدۆستانەی بۆ خەڵکی ئەو دوو وڵاتە کرد.\nڕۆحانی وتیشی: کۆماری ئسیلامی ئێران پایبەند بووە بە بەرجام و لە گەڵ ئاژانس هاوکاری بووە و تا کاتێک کە هەست بکەین کە بەرجام لە بەرژەوەندیمان دایە پێبەندی دەبین.\nئیمانویل مەکرۆن سەرۆک کۆماری فەڕەنساش لە ئەو پێوەندییە تەلەفۆنییەدا بە ئەماژە بە ئەوەی کە فەڕەنسا پێبەندی بەرجام بووە و بە قازانجی ئاشتی و سەقامگیری نێودەوڵەتیی دەزانێت، لە سەر پێویست بوونی وتووێژ و دانوستانەکان بۆ ئارامش لە ناوچەکە و کۆتایی هێنان بە نائارمییەکان لە یەمەن، سووریا و عێراق جەختی کرد.\nمەکرۆن بە ئاماژە بە ئەوەی کە بە هیچ شێوەیەک دەوری سوپای قودس لە لەناو چوونی داعش نکۆڵی ناکەین، لە سەر درێژەدان بە دانوستانەکان بۆ دەست خستنی نەخشە رێگەی سەقامگری ناوچەکە و یارمەتی بە چارەسەری قەیرانی مرۆڤی لە یەمەن جەختی کرد.


پەكەكە: رێگە نادەین هەرێمی كوردستان هەناردەی گازی سروشتی بكات – زاگرۆس پۆست\nماڵەوە / کوردستان / پەكەكە: رێگە نادەین هەرێمی كوردستان هەناردەی گازی سروشتی بكات\nپەكەكە: رێگە نادەین هەرێمی كوردستان هەناردەی گازی سروشتی بكات\nچوار شه‌ممه 17 شوبات 2016\tکوردستان, هەواڵ 543 جار خوێنراوه‌ته‌وه\nپارتی كرێكارانی كوردستان رایدەگەیەنێت رێگە بەوە نادات بۆری گازی سروشتی هەرێم بەخاكی باكوری كوردستاندا بگاتە دەست توركیا.\nپاش ئەوەی حكومەتی هەرێمی كوردستان رایگەیاند تا كۆتایی 2017 یان 2019 هەناردەی گازی سروشتی لە رێگەی بۆرییەوە بۆ توركیا بكات، لەبەرامبەردا دەمهات عەگید، وتەبێژی فەرمی پەكەكە بە “تۆڕی هەواڵی سلێمانی” راگەیاند: ئەوان ڕێگەنادەن ئەو بۆریە گازە بەباکوری کوردستاندا تێپەڕبێت.\nسەبارەت بەھۆکاری ئەو بڕیارە، وتەبێژی فەرمیی پەکەکە وتی:”حکومەتی ھەرێم و بەتایبەت پارتی دیموکراتی کوردستان، دەیەوێت بەھەرچی شێوازێکە خزمەتی دەوڵەتی تورکیاو حزبەکەی ئەردۆغان بکات، ئەوەش لای ئێمە قبوڵ نییە”.\nزیاتر لەوبارەیەوە وتەبێژەکەی پەکەکە ڕایگەیاند، “پارتی دەیەوێت بۆریە گازەکە بەخاکی باکوری کوردستاندا تێپەڕبکەن و بیگەیەننە تورکیا، ئەوکاتیش ئەوە دەبێتە پشتیوانیەکی دارایی بەھێز بۆ تورکیاو پارتی دەسەڵاتدار، بۆیە ھەرگیز ئێمە ڕێگە بەوە نادەین”.\nدەمھات عەگید باسی ڕەوشی ڕۆژئاوای کوردستانی کردو ئاماژەی بەوەدا، ئێستا لەباکوری کوردستان کۆمەڵکوژی لەلایەن دەسەڵاتی تورکیاوە جێبەجێدەکرێت، ڕەوشی ڕۆژئاواش ئاڵۆزە، بۆیە لەوکاتەدا بەبێ پرس و ڕاوێژ بەلایەنە سیاسیەکانی باکور، ئەوان وەکو پارتی کرێکارانی کوردستان (پەکەکە) ڕێگە بەھەناردەی گازی سروشتی ھەرێم بۆ تورکیا نادەن.\nسەبارەت بەو ڕەخنانەش کە بەھۆی ئەو ھەڵوێستەوە دەبێت چاوەڕوان بکرێت لێیان بگیرێت، دەمھات وتی:”ئێمە دژی بەرژەوەندیەکانی خەڵکی باشوری کوردستان نین، دەبێت ھەمولایەک ئەوە بزانن، بەڵام پارتی دیموکراتی کوردستان دەیەوێت بەو ڕێگەیانە زیاتر دەستی پارتی دادو گەشەپێدان (ئاکپارتی) کراوەتر بکات لەکۆمەڵکوژیەکانی گەلی کورد لەباکوری کوردستان”.\nزیاتر وتی:”ھەرکەس کورد بێت، لەھەموو ئەو ڕاستیانە تێدەگات کە ئێمە باسی دەکەین، بۆیە چەندبارەی دەکەینەوە ڕێگە بەتێپەڕبونی گازی سروشتی ھەرێم لەدیوی باکورەوە نادەین بۆ تورکیا”.


فره‌نسا جه‌خت له ده‌سميه‌ت وه‌ره‌دوام ئه‌را كوردستان ئه‌كا\nشه‌فه‌ق نيوز/ نێچيروان بارزانى سه‌رۆك حكومه‌ت هه‌رێم كوردستان، جه‌خته‌يليگ له شانديگ باڵاى فره‌نسى وه‌پى ره‌سى له‌باره‌ى ده‌سميه‌ته‌يل ئه‌را هه‌رێم له گشت بواره‌يل و شانده‌گه‌يش گامه‌يل حكومه‌ت هه‌رێم وه دروسكردن متمانه‌و چاره‌سه‌ر كيشه‌يل له‌ناونى هه‌ولێر و به‌غدا باسكرد له‌رێ گفتگووكردن و پرووسه‌ى سياسى له هه‌رێم و يه‌كڕزى لايه‌نه‌يل كوردستانييش وه گرنگ تاريف كرد.\nسه‌رۆكايه‌تى حكومه‌ت هه‌رێم له به‌ياننامه‌گ ئه‌را شه‌فه‌ق نيوز وت: بارزانى پيشوازى له شانديگ باڵاى فره‌نسى كردگه ك پيكهاتگه له ماريل دو سارنيز سه‌رۆك ليژنه‌ى په‌يوه‌نديه‌يل خارجى و وه‌رگرى په‌رله‌مانى و كلود غوزاغن و ديلفين ئاو هه‌ردوگ ئه‌ندام ليژنه‌گه‌و برونو ئوبيرت باڵيۆز فره‌نسى له عراق دومينيك ماس قونسڵ فره‌نسى له هه‌رێم.\nشانده‌گه خوه‌شاڵى خوه‌ى ده‌رخست وه سه‌ردانه‌گه‌ى و په‌يوه‌نديه‌يل ناونى فره‌نساو هه‌رێم و رۆڵ پێشمه‌رگه‌و ملله‌ت كوردستانيش به‌رز نرخان ئه‌را پيشوازيكردن له شماره‌يگ فريه‌يگ له كووچبه‌ره‌يل و په‌نابه‌ره‌يل.\nجى باسه، شانده فره‌نسيه‌گه جه‌ختيش له وه‌رده‌وامى ده‌سميه‌ته‌يل فره‌نسى ئه‌را هه‌رێم كوردستان كرد له‌گشت بواره‌يل و له‌لايه‌ن خوه‌ييشه‌و بارزانى سوپاسگوزراى كرد ئه‌را ئه‌و ده‌سميه‌ته‌يل وه‌رده‌وام فره‌نسيه له‌وه‌خته‌يل سه‌خت وه‌تايبه‌ت له ساڵ گوزه‌يشت.


بنەماڵەى دامەزرێنەرانى ڕژێمى ئێران لە دەسەڵات هەڵدەگەڕێنەوە | AvaToday\nبنەماڵەى دامەزرێنەرانى ڕژێمى ئێران لە دەسەڵات هەڵدەگەڕێنەوە\nکۆماری ئیسلامی ئێران ڕووبەرووى تووڕەییەکى گشتى جەماوەری بووەتەوە، کە بە هۆى خراپی ڕەوشى بژێوى هاووڵاتیان و، ئاڵۆزبوونى پرسە ئابوورییەکان و داڕمانى بەهاى دراو و لاوازبوونى توانای کڕینى هاووڵاتیان، بووەتە بڵێسەى خۆپێشاندانە بەردەوامەکانى ئەو وڵاتە، کە ڕۆژانە لە سەراسەرى شارەکان خۆپێشاندان و ناڕەزایی بەدی دەکرێت.\nلەپاڵ ئەوانەش پەیڕەوکردنى سیاسەتێکى شەڕانگێزی لە ناوچەکە زۆربەى وڵاتانى هەرێمایەتى و جیهانى توڕە کردووە، ئەمەش مەترسییەکى گەورەى لە نێو منداڵانى دامەزرێنەرانى ڕژێمى کۆمارى ئیسلامی دروست کردووە. لە کۆتاییەکانى ٢٠١٨ گۆڕەپانى سیاسیی تاران ڕووبەڕووى هەڕەشەیەکى جیاواز بووەوە و هۆشدارییەک کە لە لایەن توێژێک دەرچوون لە بۆچوونى کەسدا نەبووە، ئەو هۆشدارییانەش لەلایەن بنەماڵەى دووەمى دامەزرێنەرى ئەو شۆڕشە بوون. ئەوان باسیان لەوە کردووە "بەردەوامیی بەو سیاسەتە ڕژێمەکەیان بەرەو داڕمان دەبات".\nسەرەڕاى ئەو هۆشدارییانەش تازە نەبوون تاڕ ادەیەک، بەڵام فراوانبوونی پانتاییەکانى هۆشداریدەران بووەتە جێی مەترسیی بۆ ڕژێمەکە و پاڵپشتیکردنى خەڵک. بەشێک لەوانەى هۆشداری داڕمانى ڕژێمیان دەکرد، بنەماڵەى سەرکردەکانى ڕیزی یەکەمى شۆڕشەکەى خومەینى بوون و، ئێستا لە مەیدانى ئۆپۆزسیۆن بوون و پەناهەندەیی دەژێن.\nبەشێک لەو هۆشدارییانەش تایبەت بوون بە "خراپی بژێوى هاووڵاتیان و، سیاسەتە شەڕانگێزە دەرەکییەکانى تاران بووە لە ناوچەکەو جیهان". گرنگترین ئەو کەسایەتیانەش هۆشداریی داڕمانى ڕژێمەکەیان داوە بریتین:\nنەوەى دامەزرێنەری ڕژێمى کۆماری ئیسلامی\nئەم ماوەیەى ڕابردوو حەسەن خومەینى نەوەى ڕوحەڵا خومەینى دامەزرێنەری ڕژێمى کۆمارى ئیسلامی هێرشى کردە سەر سیاسەتى وڵاتەکەى و، مەترسییەکانى خۆیشى لە پاشەکشێکردنى پاڵپشتییەکانى گەل بۆ ڕژێمەکەى خۆی ئاشکرا کردووە.\nبە پێی زانیارییەکانى ماڵپەرى (جماران)، نەوەکەى خۆمەینى ئاماژەى بەوە کردووە "ئاڵۆزبوونى توڕەییە جەماوەرییەکان لە خراپی ڕەوشى ئابوورییان، یەکێکە لە هۆکارەکانى داڕمان". دووپاتی دەکاتەوە "ئاسوودەیی میللی ژێرخانى کۆمەڵگەیە".\nخومەینى گووتیشى "ئێستا لەبنەماکانى هەڵسوکەوتى مرۆیی و هۆکارەکانى کەوتن و سەقامگیری بزانین، بۆ ئەوەى لەژیانى ئاسایی خۆماندا پەیڕەویان بکەین، پێچەوانەى ئەوەش هیچ گەرەنتییەک بۆ مانەوە نییە و ئەوانى دیکەش دەرۆن". هێمای بەوەش کردووە "پەیڕەونەکردنى ئەو بنەمایە ئەوا گۆڕەپان دەدرۆێنن".\nخومەینى کە بەرپرسى ئەرشیفکردن و دامەزراوەکەى باپیریەتى لە تاران، جەخت لە "هەڵوەشانەوەى بەردەوامى کۆمەڵگەو بڵاوبوونەوەى قینەو دووڕوویی" کردووەتەوە. باسى لەوە کردووە "ناچار کردنى کۆمەڵگە لەسەر کەسایەتییەکى دووڕوویی و دوورکەوتنەوەیان لە ڕاستگۆیی یەکێکە لە نیشانە بێشانسیەیکانى حکومەتەکانە". پێی واشبووە "بنەما دروستەکان لە بەرامبەر دەستکەوتەکان پاشەکشێی کردووە و زەنگی هۆشداریی بۆ کۆمەڵگە لە ڕووبەڕوو بوونەوەى لە کێشەکانیش لێدراون".\nلە کۆتاییەکانى ٢٠١٧ گەورەترین خۆپێشاندان لە زۆربەى شارەکانى ئێران دژى سیاسەتەکانى حکومەت و، خراپی ڕەوشى دارایی دەستى پێ کرد و تا سەرەتاکانى ٢٠١٨ ـش بەردەوام بوون، بەڵام بە هۆى گورزی پۆلیس و هێزە ئەمنییەکان و بەسیج بڵاوەى پێ کرا.\nدوای چەند مانگێک کۆمەڵێک خۆپێشاندان و ناڕەزایی و بایکۆتکردن دووبارە سەراسەرى کۆمارى ئیسلامی گرتەوەو، لە کانوونى یەکەم (سەرماوەز)ى ڕابردووش لەماوەى یەک مانگدا سەرووى ٥٢٩ خۆپێشاندانى جەماوەرى لەلایەن زۆربەى توێژەکانى کۆمەڵگە بەرێوەچوون.\nبنەماڵەى ڕەفسەنجانیش گلەیی لە ڕژێمەکەى دەکات\nپێش هەڕەشە و هۆشدارییەکانى نەوەکەى خومەینى، کچەکەى عەلى ئەکبەر هاشمی ڕەفسەنجانی هۆشداریی داوەتە بەرپرسانى وڵاتەکەى بەوەى "ڕووبەرووى داڕمان دەبنەوە".\nفائیزە هاشمی، لە لێدوانێکى بۆ ماڵپەرى (کلمە)ـى ڕیفۆرمخوازان ڕەخنەى لە دەستێوەردانى ڕژێمى وڵاتەکەى لە سووریا و یەمەن گرتووە و هۆشداریی ئەوەشى داوە کە "ئەو جۆرە سیاسەتانە ڕژێم لە ناو دەبات". هاشمى لە لێدوانێکى خۆیدا باسى لە کێشە ئابوورى و بژێوى و کۆمەڵگەى کردووە، کە ئێستا ڕووبەرووى ئێران بووەتەوە و دووپاتی دەکاتەوە "ئەوانە هۆکارى کشانەوەى ئەمەریکا نییە لە ڕێککەوتنە ئەتۆمییەکەى لەگەڵ تاران، بەڵکو بەهۆى سیاسەتەکانى تارانە لەسووریاو یەمەن و، پەیوەندییە پچراوەکانیەتى لەگەڵ وڵاتانى دیکە". هێمای بەوەش کردووە "خۆپێشاندانەکانى ساڵى ڕابردوو، نیشانەکەیە بۆ ناڕەزایی گەل لە ڕەوشى ئێستا".\nپێشبینى ئەوەشى کردووە "ئەو سیاسەتەى ئێستا پەیڕەو دەکرێت، ڕژێمەکەى بەرەو ڕووخان ببات"، سیاسەتى دەرەوەی وڵاتەکەى لە سووریا و یەمەن بە "شکستخواردوو" وەسف کردووە.\nڕەفسەنجانى داواى سازدانى "ڕاپرسییەکى میللی و ئازادو یاسایی دوور لە پاڵەپەستۆکان" کردووە بۆ ئەوەى شەرعیەتى ڕژێم بەدەست بهێنن، لە پاڵ ئەوەش گفتوگۆیێک بێت بۆ کەیسە ناکۆکەکان و سەرجەم پرسەکان کە ڕووبەرووى ئێران دەبێتەوە. پێی وایە سازدانى ڕاپرسییەکى میللی ئازاد شتێکى نوێ نییە، بەڵکو زۆربەى وڵاتانى ئەو کارە بۆ پێداچوونەوە بە سیاسەتەکانى ئەنجام دەدات، ڕژێمى وڵاتەکەشى هانداوە دوژمنایەتى لەگەڵ وڵاتانى کۆتایی بهێنێت.\nدەشڵێت "ئێران لەچاو وڵاتانى جیهان، لە سیاسەتى دەرەوەدا هیچ ڕاستگۆیی تێدا نییە".\nئەکبەر هاشمی ڕەفسەنجانى کە دوو ساڵ پێش ئێستا کۆچی دوایی کرد، یەکێک بووە لە کەسایەتییە نزیکەکانى خومەینى و، ڕۆڵێکى کاراشى هەبووە لە دامەزراندنى ڕژێمى ئێستا و بەڕێوەبردنى. بەجۆرێک لە دواى سەرکەوتنى شۆڕشەکەیان بۆ ماوەى هەشت ساڵ سەرۆکى پەرلەمان بووە و دواتر لە شەڕى هەشت ساڵەى ئێران ـ عێراق، فەرماندەى گشتى هێزە سەربازەکانى ئێرانی بووە کە بە فەرمانی خودی خومەینى ئەو پۆستەى وەرگرت.\nلە دواى مردنى ڕابەرى پێشووى کۆمارى ئیسلامی، بۆ دوو خوول دەبێتە سەرکۆمار و پاشان بە بڕیارێکى عەلى خامنەیی ڕابەرى ئێستاى ئێران دەبێتە سەرۆکی کۆمەڵەى دیاریکردنى بەرژەوەندییەکانى ڕژێم و لەو پۆستە تا کۆچکردنى دەمێنێتەوە.\nفائیزە هاشمی، یەکێکە لە کەسایەتییە ناسراوەکانى بوارى سیاسەت و چالاکوانیدا، لە دواى هەڵبژاردنەکانى ٢٠٠٩ دەبێتە پەرلەمانتار، بەڵام بەهۆى هەڵوێست و چالاکییەکانى بۆ ماوەى شەش مانگ زیندانى دەکرێت.\nبنەماڵەى سەرکردەکان؛ ڕەخنەکانیان بەردەوامیی هەیە\nلە ساڵانى ڕابردوو بەشێکى زۆری ڕۆڵەکانى سەرکردەکانى ڕژێمی ئێران ڕەخنەیان لە سیاسەتى وڵاتەکەیان گرت، لەنێو هەموویاندا دیاریترین کەس کەساڵى ٢٠٠٩ ڕەخنەى لە سەرکردە باڵاکانى هزرمەندانى ڕژێمى ئێران گرت، عەلى موتەهەری کوڕى مورتەزا موتەهەری بوو.\nعەلى موتەهەری ئێستا جێگری سەرۆکى پەرلەمانى ئێرانە، پێشتر یەکێک بوو لە کەسایەتییە تووندڕەوەکانى ڕژێم، بەڵام دواى سەرکووتکردنى خۆپێشاندەرانى دژى ئەنجامى هەڵبژاردنەکانى ٢٠٠٩، ڕەخنەیەکى تووندی لە تاران گرت. موتەهەری چەندین جار هۆشداریی داوە بەوەى "درێژەدان بەو سیاسەتانە ڕژێم بەرەو هەڵدێر دەبات"، سەرەڕاى ڕەخنەکانیشى ئێستاش لەنێو بازنەى کەسایەتییەکانى ڕژێمە.\nلە حوزەیران (جۆزەردان)ى ٢٠١٨ موتەهری هێماى بۆ بەرزبوونەوەى قەیرانە ئابوورییەکانى وڵاتەکەى کرد، کە مانگێک دواى کشانەوەى واشنتۆن بوو لە ڕێککەوتنە ئەتۆمییە مێژوویەکەى ٢٠١٥ بوون و گووتى "ئەوانەى لە ڕێگەى تەقاندنی مووشەک، ڕێگریان لە جێبەجێکردنى ناوەرۆکەکانى ڕێککەوتننامە ئەتۆمییەکان دەگرت، لە ڕەوشى ئێستاش وڵات بەرپرسیارن". جەختى لەوەش کردەوە "تاقیکردنەوە مووشەکییەکانى سوپاى پاسداران و بە فەرمانى خامنەیی، خاڵێکى ڕوونى پێچەوانەى بەندەکانى ڕێککەوتننامە ئەتۆمییەکە بووە".\nچەندین جاریش هۆشداریی داوەتە سوپاى پاسداران لە دەستێوەردانی کاروبارى سیاسى وڵات، دوایین نامەشی کە ئاراستەى فەرماندەى ئەو هێزە کرد نزیکەى سێ مانگ پێش ئێستا بوو و تێدا داواى ڕاگرتنى دەستێوەردانی کاروبارى سیاسی کرد و هاوکات پێی ڕاگەیاند کە چیتر لێدوان لە بارەى پەیوەندییەکانى ئێران ـ ئەمەریکا نەدا.\nمورتەزا موتەهری، یەکێک بووە لەهزرمەندانى و تێوردانەرى ڕژێمى کۆمارى ئیسلامی و، یەکێکیش بووە لە داڕێژەرانى دەستوورى ئەو وڵاتە لە دواى سەرکەوتنى شۆرش، بەڵام دواى چەند مانگێک تیرۆر دەکرێت.\nمەهدی خەزعەلى، یەکێکی دیکەیە لەوانەى ڕەخنەیان لە ڕژێمى وڵاتەکەیان گردووە، سەرەڕاى دەستگیرکردنى چەندین جار لە نووسین و پەیامەکانیدا بەردەوامی داوە بە هێرشەکانى بۆ سەر ڕژێم، بەتایبەت لەنێو گرتووخانەکان و تیرۆرکردنى کەسایەتییەکان.\nخەزعەلى لەماوەى ڕابردوو هێرشەکانى بۆ سەر حەسەن ڕوحانى سەرکۆمارى ئێران تووندتر کرد و، داواى لێ کرد "دەست لە کار بکێشێتەوە"، پێی وابوو "یەکێکە لە ماسکەکانى ئاسایشى ڕژێم". پێش ئەوانەش ئەحمەد ڕەزائی کوڕى موحسین ڕەزائی سکرتێرى ئەنجومەنى دیارییکردنى بەرژەوەندییەکانى ڕژێم و فەرماندەى پێشووى سوپاى پاسداران ڕەخنەى لە ڕژێمى کۆمارى ئیسلامی گرتووە.\nهاجەر ئەحمەد ڕەزائی کە ٢٠ ساڵ پێش ئێستا ڕووى لەو یلایەتە یەکگرتووەکان کردووە، گەڕایەوە ئێران و، لە ڕووداوێکى تەمومژاوی گیانى لەدەست دا.


نیفاقی سیاسی یەکێتی و گۆڕان\nد.محه‌مه‌د عه‌لى12/6/2020 506 جار بینراوە\nیەکەم: لەھەولێر بەشێکن لە حکومەت و دەسەڵاتی مەرکەزی، بەڵام لەسلێمانی ئۆپۆزیسیۆنن و داوای لامەرکەزی دەکەن.\nدوەم: لە دەزگاکانی ڕاگەیاندنەوە، کادیرەکانی یەکێتی و گۆڕان سەرقاڵی ڕەخنەو ئینشانوسین و بەخشینەوەی (ئومێد)ن. بەڵام بەرپرسەکانی ھەردو حیزب لە ئەنجومەنی وەزیران، بەشێکن لەسیاسەتی مەسرور بارزانی و بەگری دەکەن لە بڕیارەکانی.\nچوارەم: تیمی یەکێتی و گۆڕان ناتوانن بڵێن: با ئەولەویەت پێدانی موچە بێت نەوەک قەرزی کۆمپانیاکانی خۆتان. ئەگەر موچەی وەزارەتەکانی تریش دابەش ناکەن و بژێوی ھاوڵاتیان دابین ناکەن، ھیچ نەبێ وەفاتان ھەبێ بۆ ستاف و کارمەندانی وەزارەتی تەندروستی و موچەی وەزارەتی ناوبراو دابەشبکەن .\nپێنجەم : بەھۆی نەدانی وەزیر بەگۆڕان لەکابینەکەی کازمی، حیزبی ناوبراو و سەرۆکی فراکسیۆنەکەیان لەبەغداد، کەوتونەتە ڕەخنەگرتن لە پارتی و سیاسەتی نەوتی ھەرێم. بەپێچەوانەوە لەھەرێم تەوای ستافەکەیان لە حکومەت و سەرۆکایەتی ھەرێم، پشتگیری لە سەرۆکی حکومەت و سەرۆکی ھەرێم دەکەن و تەنانەت ھەڵسەنگاندنی گۆڕان بۆ ئەندازیاری ئیفلاسی ماڵی و شکستی ئابوری سەربەخۆی ھەرێم، نێچیرڤان بارزانی، ئیجابیە!\nشەشەم: ئەگەر پارتی بە هۆکاری شکست و نەهامەتییەکانی خەڵکی کوردستان دەزانن، چی ئەکەن لە تەنیشتییەوە دانیشتون؟ تەنانەت کێبڕکێتان بوو لەسەر بەشداریکردنی حکومەتەکەی، تائێستاش ململانێتانە لەسەر پۆست و ئیمتیازاتەکانی.


ئاگادارییەک بۆ سەرجەم ئەندامانی PAK لە ئاڵمان | نوێنەرایەتی ئوروپا پارتی ئازادیی کوردستان\nئاگادارییەک بۆ سەرجەم ئەندامانی PAK لە ئاڵمان\nلەم رێگەیەوە هەموو ئەندامانی پارتی ئازادیی کوردستان PAK ئاگادار دەکەینەوە کە ڕۆژی یەکشەممه26ی ژانویه‌ی 2020ز کاتژمێر 14:00دوانێوەرۆ لە کۆڵنی وڵاتی ئاڵمان له لایان کۆمیتەی ڕێکخستنی ئاڵمانی PAKئاکسیۆنێک بۆ حوكمی ئێعدامی پێشمەرگەی دیل هۆشمه‌ند عه‌لیپوور و پێنج ساڵ زیندانی بۆ محه‌مه‌د وه‌ستا قادر ریکداخات.ئاکسیۆنێک بۆ حوكمی ئێعدامی پێشمەرگەی دیل هۆشمه‌ند عه‌لیپوور و پێنج ساڵ زیندانی بۆ محه‌مه‌د وه‌ستا قادر ریکداخات.\nهەربۆیە داوا لە هاوڵاتیانی کورد دانیشتوی کۆڵن و دوروبه ری و سەرجەم ئەندامانمان دەکەین بەوپەڕی تواناوە بۆ دەربڕینی ناڕەزایەتی لەدژی ئەم حوکمە نادادپەروەرانەیە بکەن و ببنە دەنگێک بۆ رێگریی لە جێبەجێکردنی ئەم حوکمە.\nرۆژ: یەکشەممە 26.01.2020\nAddress: Köln, Domplatte (Blau-Gold-Haus)


من هەرگیز حەزم لە فاڵگرتنەوەی سیاسی نیە، بەڵام ئاماژەکانی ساڵی داهاتو بە باشی نابینم. کورد لە هەر چوارپارچەی کوردستان چی بە سەر دێت، کوردەکان خۆیان چی دەکەن، دۆخی ناوچەیی و جیهانی چۆن کاریگەری دەبێت لە سەریان پرسی قورسن لە سەردەمێکدا کە ناسەقامگیری و خێرایی گۆڕانکاری و رادیکاڵێتی وەرچەرخانەکان لە دەرەوەی پێشبینی زۆرینەن. بەڵام سەرباری ئەمە چەند ئەگەرێک دەخەینە پێش چاو:\nئەگەری یەکەم، کوردو ئەمەریکا! ئەم پەیوەندییە تراژیدیە زیاتر تراژیدی دەبێت لە ساڵی داهاتودا. لە رۆژئاڤا دۆخێکی سەخت و ئاڵۆز لە ئارادایە. ئایا کشانەوەی ئەمریکا بە سودی کێ دەشکێتەوە، تورک و سوریا لە کێبڕکێدان بۆ بردنی ئەو میراتییە. بەڵام ئێران و روسیاش لە نزیکەوە روداوەکان ئاراستە دەکەن. ئەوە لێگەڕێ هێزەکانی تری وەک ئیسرائیل، وڵاتانی کەنداو لەگەڵ سعودییەدا. پەیەدە دەیەوێت ئەسەد بێتەوە ناوچەکە، لەمەدا وەها دەبینێت کە پشتیوانی روس و ئێرانیش بە دەست دەهێنێت. تورکەکان خۆیان لە بەرەی ئەستانە، روسیا، ئێران نزیک دەکەنەوە، بەڵام ئەگەری هەیە بە نزیک بونەوەی تورکیاو ئەمەریکا ئەم هاوپەیمانییە بگۆڕێت. کەس حەزناکات تورکەکان سەر بکەون، ئایا ئەوان ئەوەندە هێزیان دەبێت کە بەرەنگاری هەموان بکەن. لە دۆخێکدا کە ئەسەد دێتەوە. بۆ نمونە ئیماراتییەکان پلان بو هێز ئامادە بکەن بۆ سوریا، بەڵام بە گۆڕانی دۆخەکە لە بری هێز باڵیۆزخانەیان لە دیمەشق کردەوە، بەحرەین زوتر هەنگاوی نا، بەم زوانە زۆربەی وڵاتانی عەرەبی بە دوایدا دێت و ئێستا میسر لە هەوڵی گەڕانەوەی ئەندامێتی سوریادایە بۆ کۆمکاری عەرەبی. هەمو ئەمانە ئاماژەن کە ئەگەر کشانەوە روبدات ئەوا چانسی ئەسەد زیاتر دەبێت.\nئایا کوردەکان و ئەسەد ڕێک دەکەون، ئایا جۆرێک لە رێککەوتن دێتە ئاراوە، هەمو ئەمانە لە سەر هاوسەنگی هێزەکان وەستاوە. بەڵام ئایا کاتێک هەمو دونیا خەریکی سیاسەتکردنە دەبێت لە ساڵی (2019) کورد یەک هەنگاو بچوک بچێتە پێشەوەو تۆزێک عاقڵ بێت و بتوانێت هاوپەیمانی دروست بکات. یان هەر لە دواکەوتوی و رق و کینە و ئایدەلۆژیایی ئیکساپەریی خۆیان بەردەوام دەبن؟\nبەشی دوەمی تراژیدیای کوردو ئەمەریکا لە باشورە. دۆخێک لە ئەگەری هاتنە ئارای هەیە، دەرچونی بریارێکە لە پەرلەمانی عێراقی دژ بە مانەوەی ئەمەریکا لە عێراق. ئەم هەنگاوە ئێستا بە ئاسانی تێدەپەڕێت لە پەرلەمان. لە هەنگاوێکی وەهادا چی دەگوزەرێت؟\nیەکەم، ئەگەری دەرچونی ئەم یاسایە هەیە، بەڵام کار بۆ جێبەجێکردنی نەکرێت، وەک هەنگاوێک بۆ نایاسایی و نا شەرعیکردنی ئەمەریکا لە عێراق. ئەو هەڵایە کە لە سەر هاتنی ترەمپ نرایەوە بە جەختکردن لە سەر سەروەری عێراق زەمینەسازی بو بەو ئاقارەدا.\nدوەم، هەوڵ بدرێت کە جێبەجێ بکرێت، بەڵام ببێتە هۆی تەنگەگژە. لە دۆخێکی وەهادا ئەمەریکا ئێستا لە ئامادەییدایە کە ئەو کەسانەی کە هەوڵی ئەم کارە دەدەن بیانخاتە ژێر ئابڵۆقەوە. ئەمە هەنگاوێک دەبێت بۆ سەرەتایی کۆتایی پەیوەندی ئەمەریکا و عێراق و سەرەتای ناسەقامگیرییەکی ئابوری و سیاسی و کۆمەڵایەتی درێژخایەن. لە دۆخێکی وەهادا ئایا کوردستان چیدەکات. ئەگەری هەیە کورد پرسی مەترسی داعش بهێنێتەوە ئاراوە. پەرلەمانی کوردستان پێداویستی هێزی هاوپەیمانان دەربکات، لە هەبونی مەترسی داعش یان کۆتایی نەهاتنی داعش. ئەگەر کارێکی وەها بکرێت، هێزەکانی تر هەڵوێستیان دەبێت، کاتێک لە عێراقدا یەک تاکە هێزی سەربەخۆ بونی نیە، ئەوا ئەم هێزانە بە ریمۆت کۆنترۆل لە جێگای ترەوە دەوروژێنرێن. ئایا چ جۆرە ناسەقامگری و توندوتیژی و ململانێی لێدێتە ئاراوە.\nسێیەم، ئەگەر هەیە هیچ بەرامبەر ئەمەریکا رونەدات، چونکە دەبێتە هۆی لاوازی عێراق. لاوازی عێراق لە کاتی ئابڵۆقە لە سەر ئێران لە سودی ئێران نیە، لە دۆخێکی وەهادا، رەنگە بە زیانی ئێران بشکێتەوە.\nچوارهەم، ئەگەر ئەمەریکا هێزەکانی بهێنێتە کوردستان ئەوا دەبێت کوردستان چی بکات؟ ئایا کورد دەتوانێت پشت بە ئەمەریکا ببەستێت؟ یان چاری نیە.\nدیارە هەمو ئەمانە کاریگەری هەیە لە سەر ناوخۆی کوردستان. دۆخی ناوخۆ زۆر دڵتەنگە، ئەو نوخبە سیاسیەی دێت وەڵامدەرەوەی دۆخە ئاڵۆزەکە نیە، بۆیە (2019) چاوەڕوان دەکرێت سیاسی کورد خۆیان بە دۆخ و کاری هیچ و پوچەوە سەرقاڵ بکەن لە بری کاری جیدی و سەرەکی.\nئەگەر کات و دەرفەت هەبێت لە سەر ئاستەکانی تر فاڵگرتنەوەکانی خۆم دەخەمە بەرچاو. هیوای ساڵێکی خۆش و پڕ لە سەقامگیری بۆ هەموان!\n1 بۆ هاوڕێم کاک عەزیز ڕەئوف، رەخنە لەنەوشیروان مستەفا\n2 ئەفیونی کشتوکاڵ\n3 کوردستانی باشور لەسەدەی بیست یەکەدا\n4 کۆمەڵگای پڕ دوکتۆرا\n5 موچەو نادادپەروەری\n6 کۆتایی دیاردەیەک\n7 ترەمپ‌و حەشد\n8 دیدی کورد لەدونیای ئەمڕۆدا\n9 چەند سەرنجێکم لەسەر دۆخی عێراق\n10 بۆچی ئێستا کاتی دروستکردنی شاندێکی دیپلۆماسی کوردییە بۆ سەردانی پایتەختەکانی بڕیار لە دونیادا؟\n11 خوێندنەوەیەکی سەرەتایی بۆ بڕیارەکەی ترەمپ\n12 ساتەوەختێکی هەستیار لە پەیوەندی ئەمریکا و ڕۆژهەڵاتی ناوەڕاست\n13 حەشد بەرەو کوێ؟\n14 دانوستانەکانی ناوچەی ئارام\n15 جینۆسایدی ئێزیدییەکان\n16 مەرگی مورسی؟!\n17 تێگەیشتن لەئاڵۆزی قەیرانی ئێران‌و ئەمریکا لەناوچەکە\n18 گۆڕان‌و تارماییەکانی شەڕی ناوخۆ: چەند تێڕامانێک\n19 بیرکردنەوە لەشوێن: بیرکردنەوەی شوێنیی\n20 شیلادزێ، سنورێکی تر


لیوا قارەمان: ژمارەیەک فەرماندە له‌سه‌ر كه‌مته‌رخه‌می لەکارلابراون\nهۆشداری تەقینەوەی گڕکان بەچەند وڵاتێک دەدرێت\nکەشناسی لەبارەی بەفر بارینەوە هۆشداری دەدات\nجێگری سوپاسالاری هێزی پێشمەرگەی كوردستان رایگەیاند، لەسەر کەمتەرخەمی لە سەنگەرەکان لە چەند رۆژی رابردوودا ژمارەیەک فەرماندە لەکارلابراون، دەشڵێت، "داعش ئێستا چەکی پێشکەوتی هەیە تەنانەت درۆنیشی هەیە."\nله به‌رنامه‌ی "تاوتوێ"ی كه‌ناڵی ئێن ئاڕ تی دا، لیوا قارەمان کەمال جێگری سوپاسالار له وه‌زاره‌تی پێشمه‌رگه رایگەیاند، داعش کۆتایی پێ نەهاتووە و ئێستا بەهێزن و لەو ناوچانە جموجۆڵ دەکەن کە بۆشایی ئەمنی تێدایە، دەشڵێت، "هەتا بۆشایی ئەمنی هەبێت مەترسی بۆ سەر سەنگەرەکانی بەردەوامی دەبێت، پێشتریش بە فەرماندەکانمان وتووە کە داعش هێرش دەکات و کەمتەرخەمی هەبوو لە فەرماندەکانی سەنگەرەکان کە نەتوانرا ئاگاداری جموجوڵەکانی داعش بن."\nوتیشی "لەسەر کەمتەرخەمی لە سەنگەرەکان لە چەند رۆژی رابردوودا ژمارەیەک فەرماندە لەکارلابراون، وتووشییەتی، "بودجەی جموجوڵی سەربازی وەزارەتی پێشمەرگە بڕاوە بۆیە ناتوانین سەنگەرەکان چاک بکەین."\nدەشڵێت، "داعش هاوکاری ماددی دەکرێت ئەگینا ناتوانێت ئەم هەموو چەک و کەرەستە سەربازییانەی هەبێت و لە ناو سەنگەری سوپای عێراقەوە دێنە ناو سەنگەرەکانی پێشمەرگەوە، عێراقیش هاوکاریی پێویستی وەزارەتی پێشمەرگە ناکات و ئەو تەقەمەنی و کەرەستە سەربازیییانەی عێراق بۆمان دەنێرێت بەشی فەوجێک ناکات."\nئەوەشی خستووەتەڕوو كه پێداویستییە سەربازییەکانی پێشمەرگە سنوردارە و گرفتی بۆ دروست کردون، چوار مانگ پێش ئێستایش داوای چەک و تەقەمەنییان لە سەرۆکایەتی هەرێم كردوه، هاوكات داوای درۆنیشیان کردوە، به‌ڵام سوپای عێراق رێگرە لەبەردەم دابینکردنی.\nشەوی 2ی ئەم مانگە، چەکدارانی داعش ھێرشیانکردە سەر گوندی خدرجیجە لە بناری قەرەچوغ، لە ئەنجامدا 13 پێشمەرگە و ھاوڵاتی شەھید بوون و چەند کەسێکی دیکەش برینداربوون.\nئەمڕۆش، فەرماندەیی ئۆپراسیۆنە هاوبەشەكانی عێراق رایگەیاند، لەگەڵ هێزەكانی پێشمەرگە رێکكەوتن لەسەر كاری هەواڵگری و زیادكردنی هاوكارییەكان لە نێوان هێزەكانیاندا، هاوکات، وەزارەتی پێشمەرگە وتی، "لە بەیانییەوە پلان دادەنرێت تاوەکو ئۆپراسیۆنی هاوبەش دژی داعش ئەنجام بدرێت."\nئه‌م بابه‌ته 2268 جار خوێنراوه‌ته‌وه\nدوو تەقینەوە لە بەغدا ڕویاندا\nپه‌روه‌رده‌یه‌كی تر پشووی ته‌واوی راگه‌یاند\nبەڤیدیۆ؛ دیمەنی بەفربارینی ئەمشەو لە شەقامی سالم\nبەڕێوەبەری بەنداوی دوكان: بە نزیکەی دوو هێندەی ساڵی پار بارانباریوە\nپەروەردەی سلێمانی پشووی سبەینێی ڕاگەیاند\nلێدوانی پارێزگاری سلێمانی له باره‌ی راگه‌یاندنی پشووی فه‌رمی\nمەکتەبی سیاسی یەکێتی کاندیدە فەرمییەکەی یەکلادەکاتەوە\nڕۆژانی داهاتوو پلەکانی گەرما دەچێتە ژێر سفر


گەردەلولێكی هەتاوی لەزەوی دەدات و بۆ ماوەی چەند هەفتە یان مانگێك جیهان بێ ئینتەرنێت دەكات\n2021-09-14 10:01 149 جار بینراوە کۆمێنت\nناتوانین بیر لەدۆخی جیهان بكەینەوە لەنەبوونی ئینتەرنێتدا، بەهۆی ئەوەی گەورەترین كەرتەكانی وەك ئابووری، فێركردن و بوارە گرنگەكانی پەیوەست بەژیانی رۆژانەی مرۆڤ بەشێوەیەكی سەرەكی پشت بەئینتەرنێت دەبەستن، بەڵام توێژینەوەیەكی زانستیی نوێ دەریدەخات گەردەلولێكی هەتاوی لەزەوی دەدات و بۆ ماوەی چەند هەفتە یان مانگێك جیهان بێ ئینتەرنێت دەكات.\nتوێژینەوەكە ئاماژەی بەوەكردووە، تا ئێستا هیچ بەرنامەو پرۆتۆكۆلێك پێشبینی نەكراوە بۆ چۆنێتیی مامەڵەكردن لەگەڵ ئەو ڕووداوەدا.\nلەوبارەیەوە سانجیسا جیۆتی، پرۆفیسۆری یاریدەدەر لەزانكۆی كالیفۆرنیا كە خاوەنی توێژینەوەكەیە دەڵێت، ئەو كارەساتە هاوشێوەی كۆرۆنا كە جیهان هیچ ئامادەكارییەكی بۆ نەكردبوو دەكرێت رووبەڕووی زەوی ببێتەوە بەبێئەوەی هیچ پرۆگرام و پرۆتۆكۆلێكی ڕوون هەبێت بۆ چۆنێتی مامەڵەكردن لەگەڵ ئەو ڕووداوەدا.\nپێشتر زەوی دوو جار لەو جۆرە گەردەلولە بەهێزانەی بۆخۆوە بینیوە، یەكێكیان لە ساڵی 1859و ئەوی دیكەیان لە ساڵی 1921دا، توێژینەوەكە ئەوەشی خستۆتەڕوو، ئەو كێبڵانەی ئینتەرنێت كە لەژمارەیەك ناوچەی دیاریكراو لەقوڵایی دەریاو زەریاكاندا هەن تووشی زیان دەبن و جیهان بێ ئینتەرنێت دەكەن و كیشوەرەكان لەیەكتر دادەبڕن.\nنرخی نه‌وت به‌رزترین ئاستی له‌ماوه‌ی سێ ساڵدا تۆماركرد 2021-09-28 16:59\nنرخی نەوت ئاستێكی پێوانەیی تۆماركرد 2021-09-28 09:41\nسێ كورد دەبنە پەرلەمانتاری ئەڵمانیا 2021-09-27 11:18\nنرخی نەوت بەردەوامە لەبەرز بوونەوە 2021-09-27 11:04


14:31 - 11 رەشەمه 2714\nبۆ وێنە دەبیستن کە کوردێک زۆر بە دەنگێکی دلێریشەوە دەڵێت: \_"کریس کۆچێرا یان ئیسماعیل بێشکچی کوردە\_"و لە بەرانبەریشدا گوێبیست دەبین کە، \_"یاشار کەماڵ کورد نییە و محەممەد قازی کورد نییە\_" و هتد.\nلێرەدا ئێمە لەگەڵ بابەتێک بەرورووین بابەتەکە ئەوەیە: \_"بەرپرسایەتی لەئاست چارەنووسی نەتەوەیەک\_" ئایا دەکرێت بەرپرسایەتی لە ئاست چارەنووسی نەتەوەیەک بکەینەوە بنەما بۆ ئەوەی کە ئەگەر بێتو کەسێک لە ئاست ئەو چارەنووسە نابەرپرس بێت یان هەموو توانای خۆی بەکار نەهێنێ لە شوناسێک بشۆردرێتەوە؟\nبەڵام چۆن غەدرێک؟ لێرەدا زۆر جار باسێک دێتە گۆرێ کە گوایە ئەو کەسانە لە چارەنووسی نەتەوەکەیان غافڵ نەبوون و هەموویان لەسەر کورد و لە پەیوەندی بەکورددا نوسراوە و کتێبیان بڵاوکردۆتەوە ئەوەش نکۆڵی لێ‌ناکرێت دیارە هەر ئەو کریس کۆچێرایەی کە بەدەنگ باسی لەسەر دەکرێ و رەنگە زۆربەشمان شانازی پێوە بکەین خۆ هیچ دەقێکی بە زمانی کوردی نییە و تەنیا لە پەیوندی بە کورد و لەسەر کورد توێژینەوەی کردووە، بەڵام بابەتێکی‌تر هەیە ئەوەش \_"مافی زمانی\_"یە یەکێ لە ویستە سەرەکییەکانی خەباتی رزگاری‌خوازی کوردستان بەتایبەتی لە رۆژهەڵات و باشووردا \_"مافی زمانی \_"یە و لەو نێوانەشدا یەکێ لە کێشە سەرەکییەکانی زمانی کوردی ئەوەیە کە لە ژیانی رۆژانەی خەڵکدا پێگەی زمانێکی سەربەخۆی نەماوە ئەوەش وای کردووە کە ئەگەر تاکێکی کورد خۆی بە فێرکردنی زمانی کوردییەوە ماندوو بکات بۆ ئەوە نییە کە پێویستی بەو زمانە هەیە بۆیە دەبێ فێری بێت، بەڵکوو کەڵکەلەیەکی نەتەوەی هانیداوە کە ئەو کەسە بەرەو ئەو زمانە بچێت و فێری بێت بە زمانێکی رەوانتر زمانی کوردی ئێستا لە زۆربەی خاکی کوردستان دەخوێندرێ، بەڵام وەردە وردە خەریکە لە ژیانی رۆژانەی کوردەکاندا وەلادەندرێ چون پێگەی زمانی کوردی هەم لەژیانی تاکەکەسیدا و لە ژیانی گشتی و کۆمەڵایەتییدا دابەزیوە.\nروونە کە بەرهەمهێنانی دەقێک بە زمانی کوردی لەلایەن کەسایەتییەکی وەکوو \_"یاشار کەماڵ\_" یا \_"محەمەدی قازی\_" یان \_"برایم خانی یوونسی\_"یەوە، دەبوو یان دەبێتە هەوێنی ئەوەی کە زمانی کوردی زیاتر لەوەی کە ئێستا هەیە بۆ نێو ژیانی تاکەکانی کورد بگەڕێتەوە.